title: Toinen Bull Runin taistelu

text: Konfederaation kenraali Stonewall Jackson suoritti laajan koukkausliikkeen, onnistui kaappaamaan Unionin varusvaraston Mannassasin risteyksessä ja uhkasi Popen Washingtonin-viestilinjoja. Jackson perääntyi muutaman mailin luoteeseen ja ryhmittyi puolustusasemiin Stony Ridgelle. Jackson kävi 28 elokuuta hyökkäykseen Unionin marssilinjastoa vastaan Gainesvillessä, Brawnerin farmin lähistöllä. Taistelulla ei ollut selvää voittajaa. Samana päivänä Leen armeijan ryhmittymä James Longstreetin johdolla murtautui Unionin rintaman läpi Thoroughfare Gapin taistelussa ja lähestyi päätaistelukenttää.


title: Toinen Bull Runin taistelu

text: Pope oli vakuuttunut, että hän oli motittanut Jacksonin, ja keskitti armeijansa pääjoukon taisteluun. 29 elokuuta Pope määräsi useita hyökkäyksiä Jacksonin asemia vastaan. Hyökkäykset torjuttiin, ja kummatkin osapuolet kärsviät suuria tappioita. Keskipäivällä Longstreetin joukot saapuivat Thoroughfare Gapista ja ryhmittyivät Jacksonin sivustaan. Pope jatkoi 30. elokuuta hyökkäyksiä ilmeisesti tietämättä Longstreetin joukkojen saapumisesta. Unionin hyökkäys pysähtyi tykistötuleen, ja Longsteetin joukot ryhtyivät vastahyökkäykseen. Hyökkäys lienee suurin yhtenäinen hyökkäys koko sisällissodassa, ja siihen osallistui noin 25 000 sotilasta. Unionin vasen laita murentui ja joutui vetäytymään Bull Run -jokea kohti. Pope joutui vetäytymään joukkoineen nopeasti Centrevilleä kohti. Kiireestä huolimatta ensimmäisen Bull Runin katastrofi ei toistunut Unionin jälkjoukon toimien ansiosta.


title: Nainen ja yhteiskunta

text: Nainen ja yhteiskunta on Risto Jarvan ohjaama yhteiskunnallinen dokumentti vuodelta 1968, jonka tilasi Postisäästöpankki PSP. Elokuva voitti parhaasta tilauselokuvasta Jussi-palkinnon vuonna 1969.


title: Puolanminttu

text: Puolanminttu ("Mentha pulegium") eli vuoriminttu on aromaattisen tuoksuinen ruohokasvi minttujen suvussa. Sitä viljellään maustekasvina.


title: Seppo Launis

text: Seppo Ilmari Launis (6. toukokuuta 1911 Espoo – 30. marraskuuta 1973 Helsinki) oli suomalainen kuvittaja ja lastenkirjailija.


title: Kerataanisulfaatti

text:
Kerataanisulfaatti on yksi glykosaminoglykaaneista. Sen rakenteessa toistuvana yksikkönä ovat galaktoosi ja N-asetyyliglukosamiini. Kerataanisulfaattia esiintyy muun muassa rustokudoksessa.
Kerataanisulfaatti koostuu glykosidisellä sidoksella toisiinsa liittyneistä galaktoosi- ja N-asetyyliglukosamiiniyksiköistä. Sekä galaktoosi- että N-asetyyliglukosamiiniyksiköihin voi olla esteröityneenä sulfaattiryhmiä. Molekyylipainoltaan kerataanisulfaattimolekyyli vaihtelee huomattavasti ja on tyypillisesti 5–15 kDa. Kerataanisulfaattia esiintyy liittyneinä proteiineihin muun muassa rustokudoksen aggregaanissa, luustossa, silmän sarveiskalvolla ja aivoissa. Kerataanisulfaatti poikkeaa muista glykosaminoglykaanista siten, että se ei kiinnity proteiinin seriiniaminohappoon ksyloosisokerin välityksellä vaan joko suoraan asparagiiniaminohappoon tai N-asetyyligalaktosamiinin välityksellä seriinin tai treoniiniin.


title: Kerataanisulfaatti

text: Rustokudoksessa kerataanisulfaatti vuorovaikuttaa hyaluronihapon kanssa ja linkittää proteoglykaanit aggregaateiksi. Kerataanisulfaatti on voimakkaasti negatiivisesti varautunut ja vaikuttaa siten proteoglykaanin fysikaaliskemiallisiin ominaisuuksiin. Kerataanisulfaatin suhteellinen määrä rustokudoksessa lisääntyy ihmisen ikääntyessä. Silmän sarveiskalvo sisältää runsaasti kerataanisulfaattia solujen välisessä aineessa ja kerataanisulfaatilla on rooli eräässä periytyvässä sarveiskalvodystrofiasairaudessa.


title: Duncan Jones

text: Duncan Zowie Haywood Jones (s. 30. toukokuuta 1971) on englantilainen elokuvaohjaaja, joka tunnetaan parhaiten elokuvistaan "Kuu" (2009) ja "Source Code" (2011).


title: Duncan Jones

text: Jonesin seuraava elokuva on "", joka perustuu "Warcraft"-videopelisarjaan. Sen ensi-iltapäiväksi on ilmoitettu 10. kesäkuuta 2016.


title: Duncan Jones

text: Jones on David Bowien ja Angela Bowien poika.


title: Moptin alue

text: Moptin alue () on hallintoalue Malin keskiosassa. Sen pinta-ala on 79 017 neliökilometriä. Alueella on 2 036 200 asukasta (vuonna 2009, väestönlaskenta).


title: Moptin alue

text: Moptin alue muodostaa 6,3 % Malin pinta-alasta. Se rajoittuu pohjoisessa Timbuktun ja lounaassa Ségoun alueisiin sekä kaakossa Burkina Fasoon.


title: Moptin alue

text: Alueen läpi virtaa Nigerjoki, joka muodostaa Nigerin sisämaasuistoksi kutsutun laajan tulva-alueen. Muita luonnonalueita ovat Bandiagaran–Homborin ylänkö, Gondo-Mondoro ja Gourma. Järviä ovat Débo, Waladou, Korientzé, Korarou, Aougoundou ja Niangaye.


title: Moptin alue

text: Seutu kuuluu Sahelin ja Sudanin ilmastovyöhykkeisiin. Vuotuinen sademäärä vaihtelee 150 ja 750 millimetrin välillä.


title: Moptin alue

text: Alue käsittää kahdeksan piiriä: Bandiagara, Bankass, Djenné, Douentza, Koro, Mopti, Ténenkou ja Youwarou. Niihin kuuluu 103 maalais- ja viisi kaupunkikuntaa. Kaupunkikuntia ovat Bandiagara, Djenné, Douentza, Mopti ja Ténenkou. Kyliä ja nomadiryhmiä on 2 078.


title: Moptin alue

text: Alueella asuu 14,0 % Malin väestöstä. Asukastiheys on Bamakon sekä Sikasson ja Ségoun alueiden jälkeen maan neljänneksi suurin, 26,2 henkeä neliökilometrillä. Kaupunkiväestön osuus on 9,8 %.


title: Moptin alue

text: Asukkaat ovat etupäässä fulbeja, dogoneja, bambaroita, markoja, bozoja, somonoja, songhaita ja boboja. Lisäksi on muun muassa tuaregeja, maureja ja moseja. Puhutuimmat kielet ovat dogon (41,4 %), fulani (25,9 %), bambara (11,1 %), bozo (9,1 %), songhai (4,4 %), tamašek (2,0 %) ja marka (1,8 %).


title: Moptin alue

text: Tärkeimmät liikenneväylät ovat etelästä pohjoiseen johtava maantie RN16 sekä Nigerjoki. Sévaréssa Moptin lähellä on lentokenttä.


title: Moptin alue

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, fonio ja maissi. Kotieläimiä ovat naudat, lampaat, vuohet, hevoset, aasit, siipikarja sekä vähäisemmässä määrin kamelit ja siat. Kalastus tuottaa vuosittain 70 000–120 000 tonnia tuoretta, kuivattua tai savustettua kalaa. Lisäksi harjoitetaan käsityöammatteja ja kaupankäyntiä. Teollisuutta ei ole juuri lainkaan.


title: Moptin alue

text: Alueen nähtävyyksiä ovat Unescon maailmanperintöluetteloon kuuluvat Djenné ja Dogonimaa, Nigerin sisämaasuisto, historialliset Moptin, Homborin ja Hamdallahin keskukset sekä seudun eläimistö, perinteinen arkkitehtuuri ja käsityötaide. Matkailupalvelut ovat vielä vähäisiä.


title: Jalkapallon Suomen Cup 1964

text:
Jalkapallon Suomen Cup 1964 oli cupin kymmenes järjestämisvuosi. Osanotto-oikeus siihen oli kaikilla seuroilla. Kilpailuun osallistui ennätykselliset 187 joukkuetta jakautuen sarjoittain seuraavasti: mestaruussarja 11, Suomen-sarja 29, maakuntasarja 62, aluesarja 55 ja ja muut 30. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 125 karsintaottelua.
Loppuotteluun selvisivät Lahden Reipas ja maakuntasarjalainen Lappeenrannan Pallo, ja se pelattiin Olympiastadionilla. Ottelun voitti Reipas 1-0. Ottelua seurasi 4 837 maksanutta katselijaa.


title: Jalkapallon Suomen Cup 1964

text: Varsinaisen kilpailun 1. ja 2.kierros


title: Jalkapallon Suomen Cup 1964

text:
Cup-mestarit: Risto Remes, Sakari Pihlamo, Raimo Piira, Timo Kautonen, Matti Haahti, Olli Heinonen, Semi Nuoranen, Olavi Litmanen, Martti Hyvärinen, Kari TaIsi ja
Keijo Voutilainen.


title: Koron piiri

text: Koron piiri () on paikallishallintoalue Malin Moptin alueella. Sen pinta-ala on 10 937 neliökilometriä. Asukkaita on 361 900 henkeä.


title: Koron piiri

text: Koron piiri rajoittuu lounaassa Moptin alueen Bankassin, lännessä Bandiagaran ja pohjoisessa Douentzan piireihin sekä idässä ja etelässä Burkina Fasoon. Seutu kuuluu Sahelin ja Sudanin siirtymävyöhykkeeseen. Luonnonalueita ovat Gondon ja Souroun tasangot, Séno, Mondoro ja Dogonin ylänkö. Pysyviä vesistöjä ei ole.


title: Koron piiri

text: Piiriin kuuluu 16 maalaiskuntaa: Bondo, Bamba, Barapiréli, Diankabou, Dinangourou, Dioungani, Dougouténé I, Dougouténé II, Kassa, Koporokendié Nâ, Koporo Pen, Koro, Madougou, Pel Maoudé, Yoro ja Youdiou. Asukkaat ovat etupäässä dogoneja, fulbeja ja moseja.


title: Koron piiri

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu ja fonio. Lisäksi harjoitetaan käsityöammatteja ja kaupankäyntiä. Matkailu alueelle on vähäistä.


title: Bankassin piiri

text: Bankassin piiri () on paikallishallintoalue Malin Moptin alueella. Sen pinta-ala on 9 054 neliökilometriä. Asukkaita on 264 400 henkeä.


title: Bankassin piiri

text: Bankassin piiri rajoittuu pohjoisessa Moptin alueen Bandiagaran ja koillisessa Koron piireihin, etelässä Burkina Fasoon ja lännessä Ségoun alueeseen.


title: Bankassin piiri

text: Piiriin kuuluu 12 maalaiskuntaa: Bankass, Baye, Dialassagou, Dimbal Habé, Kani Bozoni, Koulongon Habé, Léssagou Habé, Ouonkoro, Ségué, Sokoura, Soubala ja Tori. Enemmistö asukkaista on dogoneja. Lisäksi on fulbeja, markoja, samoja ja moseja. Tärkeimmät uskonnot ovat islam ja kristinusko.


title: Bankassin piiri

text: Seudun kautta kulkee Moptin ja Burkina Fason välinen tie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu ja fonio. Kotieläimiä ovat naudat, lampaat, vuohet, hevoset, kamelit ja aasit. Lisäksi harjoitetaan käsityöammatteja ja kaupankäyntiä. Hirssiä ja karjaa myydään Malin kaupunkeihin sekä Norsunluurannikolle ja Burkina Fasoon.


title: Karvamesiheinä

text: Karvamesiheinä ("Holcus lanatus") on mesiheinien sukuun kuuluva heinälaji.


title: Karvamesiheinä

text: Se on monivuotinen, pehmeäkarvainen ja kasvaa mätästävänä. Lehtilavat ovat kolmesta kymmeneen millimetriä leveät ja niiden tupet tiheän valkokarvaisia. Tiheänmallinen röyhy on sinertävänpunaisenkirjava. Kaksikukkaisten tähkylöiden hedekukan ulkohelpeessä on vihne, joka on hyvin lyhyt ja koukkukärkinen verrattuna toiseen suvun lajiin pehmytmesiheinään ("Holcus mollis").


title: Karvamesiheinä

text: Karvamesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on löydetty Etelä- ja Keski-Suomesta sekä Lapista.


title: Jurassic: The Hunted

text: Jurassic: The Hunted (tunnetaan myös nimellä Jurassic Hunter, ja Jurassic: The Hunter.) on Cauldron HQ:n kehittämä ja Activisionin julkaisema ensimmäisen persoonan ammuntapeli. Peli julkistettiin 16. lokakuuta vuonna 2009. Peli julkaistiin 3. marraskuuta vuonna 2009 Xbox 360, PlayStation 2 ja PlayStation 3 konsoleille.


title: Pehmytmesiheinä

text: Pehmytmesiheinä ("Holcus mollis") on heinälaji mesiheinien ("Holcus") suvussa.


title: Pehmytmesiheinä

text: Se on monivuotinen, pehmeäkarvainen ja rönsyllinen. Lehtien lavat ovat kolmesta kahteentoista millimetriä leveät ja niiden tupet ovat lähes kaljuja. Korren solmut ovat pitkäkarvaisia. tiheän valkokarvaisia. Tiheä röyhy on väriltään vaaleanvihreä-ruskehtava, ei punavärinen. Kaksikukkaisten tähkylöiden hedekukan ulkohelpeessä on vihne, joka on suora tai joskus polvekas, kaleiden ulkopuolelle selvästi yltävä verrattuna toiseen suvun lajiin karvamesiheinään ("Holcus lanatus").


title: Pehmytmesiheinä

text: Pehmytmesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on havaittu melko runsaasti Etelä- ja Keski-Suomesta Pohjois-Pohjanmaan korkeudelle.


title: Henriksen

text: Henriksen tai Henriksén on muun muassa seuraavien henkilöiden sukunimi:


title: Kleinschmidt

text: Kleinschmidt on seuraavien henkilöiden sukunimi:


title: Jevhen Konopljanka

text: Jevhen Olehovytš Konopljanka (, s. 29. syyskuuta 1989 Kirovohrad, Ukrainan SNT, Neuvostoliitto) on ukrainalainen jalkapalloilija, joka edustaa saksalaista Schalkea.


title: Jevhen Konopljanka

text: Konopljanka debytoi Ukrainan valioliigassa kaudella 2007–2008 edustaen Dnipro Dnipropetrovskia. Hän pelasi seurassa yhteensä 157 liigaottelua ja teki niissä 35 maalia. Heinäkuussa 2015, Konopljanka siirtyi ilmaisella siirrolla Espanjan Primera Divisiónissa pelaavaan Sevillaan.


title: Jevhen Konopljanka

text: Ensimmäisen maaottelunsa Konopljanka pelasi vuonna 2010, jolloin oli myös onnistunut vakiinnuttamaan paikkansa seurajoukkueensa avauskokoonpanossa. Konopljanka on valittu edustamaan Ukrainaa Euroopan-mestaruuskilpailuissa vuosina 2012 ja 2016.


title: Niafunké

text: Niafunké on Timbuktun alueen Niafunkén piirin sekä siihen kuuluvan Soboundoun kunnan keskuspaikka Malissa. Se sijaitsee Nigerjoen rannalla noin 150 kilometriä Timbuktusta lounaaseen. Koko kunnassa on 44 900 asukasta (vuonna 2009).


title: Niafunké

text: Seudun asukkaat ovat etupäässä fulbeja, bambaroita ja songhaita. Tärkeimmät elinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä. Niafunkésta on maantieyhteys Goundamiin ja Nigerillä on jokiliikennettä.


title: Niafunké

text: Niafunké tunnetaan malilaisen muusikon Ali Farka Tourén kotipaikkana. Siellä järjestetään vuosittain hänelle omistettu musiikkifestivaali.


title: The Biggest Loser (1. tuotantokausi)

text: Yhdysvaltalaisen "Suurimman pudottajan" ("The Biggest Loser") ensimmäisen kauden ensimmäinen esitys oli 19. lokakuuta 2004 NBC-kanavalla. Ohjelmassa ylipainoiset ihmiset pudottavat painoaan, yrittävät saada terveellisemmät elintavat, sekä kilpailevat suurimman pudottajan tittelistä ja 250 000 dollarin pääpalkinnosta. Ensimmäisellä kaudella 12 ylipainoista kilpailijaa jaettiin kahteen kuuden hengen joukkueeseen. Sinisen joukkueen valmentajana ensimmäisellä kaudella oli Bob Harper ja Punaisen joukkueen valmentajana Jillian Michaels. Ensimmäisen kauden juontajana toimi Caroline Rhea.


title: Will Sasso

text: William "Will" Sasso (s. 1975) on kanadalainen stand up -koomikko ja näyttelijä.


title: Chris Diamantopoulos

text: Christopher "Chris" Diamantopoulos (s. 9. toukokuuta 1975 Toronto, Kanada) on kanadalainen stand up -koomikko ja näyttelijä. Hän on näytellyt muun muassa televisiosarjoissa "Up All Night", "Konttori" ja "Sukuvika". Lisäksi hän on vieraillut pienemmässä roolissa monissa muissa sarjoissa, kuten "Siskoni on noita", "Sopranos", "Muodon vuoksi", "24", "Boston Legal" ja "Kennedyt". Hän myös näytteli Mikki Hiirtä Walt Disney Television Animationin tuottamassa piirrossarjassa vuodelta 2013.


title: Chris Diamantopoulos

text: Diamantopoulosin sukujuuret ovat Kreikassa, ja hän on vakaumukseltaan ortodoksi. Hän vietti lapsuudessaan paljon aikaa sekä Kanadassa että Kreikassa. Hän on naimisissa amerikkalaisen näyttelijän Becki Newtonin kanssa, jonka kanssa hänellä on yksi poika.


title: Illusia

text: Illusia on suomalainen naisen etunimi. Se on Yrjö Kokon sanasta ”illusioni” muovaama nimi, peräisin Kokon sadusta Pessi ja Illusia. Sadun mukaan Illusian isän nimi oli Illusioni ja Illusiankin nimeksi oli alkujaan pitänyt tulla Illusioni, mutta koska Illusia jäi ruumiinkooltaan niin pieneksi, hän sai lyhemmän nimen.


title: Varusteleka

text: Varusteleka on vuonna 2003 perustettu armeijatavaran erikoisliike. Yrityksen tilat sijaitsevat Helsingin Konalassa, jossa varasto- ja myymälätilaa on yhteensä 3 000 neliömetriä. Varusteleka on alansa suurimpia yrityksiä niin Suomessa kuin Euroopassakin; vuoden 2013 alussa se työllisti 53 henkilöä. Asiakaskunnan ja yrityksen kasvettua tarjontakin on kasvanut, ja alkuvuosien – lähestulkoon yksinomaan – halvan sotilasylijäämän lisäksi valikoimaan kuuluu nykyään lukuisia armeija- ja ulkoilualan tuotteita. Vuodenvaihteesta 2012–2013 alkaen Varusteleka on tuonut omalla brändillään markkinoille itse suunnittelemiaan ja valmistuttamiaan tuotteita, mukaan lukien keikkalaukkuja.


title: Varusteleka

text: Varustelekan perusti sen omistaja Valtteri Lindholm ollessaan vain 21-vuotias. Yrityksen toimitusjohtajana toimi Henri Nyström vuoden 2015 syksyyn asti ja vuonna 2016 uudeksi toimitusjohtajaksi valittiin Jari Laine. Varustelekan liikevaihto oli 9,6 miljoonaa euroa vuonna 2016.


title: Varusteleka

text:
Varusteleka on tunnettu rempseästä viestinnästä ja markkinoinnista. Varusteleka on myös kerännyt puoleensa kritiikkiä esimerkiksi ”vaimonhakkaajapaitoina” () myymiensä hihattomien aluspaitojen takia.
Vaimonhakkaajapaita ei Mainonnan eettisen neuvoston mukaan kehottanut väkivaltaan eikä ollut hyvän tavan vastainen. Sen sijaan neuvosto antoi huomautuksen Jugoslavian armeijan baretista, jota myytiin nimellä "kansanmurhabaretti". Kesällä 2018 yritys sai jo kolmannen huomautuksen neuvostolta. Yksityishenkilö oli kannellut serbialaisen kenttäpullo-pakki-yhdistelmän kuvauksesta, jossa oli sana "genocide". Pakkisysteemistä vitsailtiin, että se oli niin hankala, että siitä juotuaan kykeni hirmutekoihin ilman eri käskyä.


title: Varusteleka

text: Vuoden 2013 tammikuussa Varusteleka nousi otsikoihin puolustusvoimien puututtua venäläisvalmisteisen Anglija-maastopuvun maahantuontiin ja myyntiin. Syynä oli puvussa käytetty suomalaisen M05-maastokuvion kopioksi väitetty väritys, joka on Suomessa mallisuojattu.


title: Varusteleka

text: Yritys toimi "Iron Sky" -elokuvan pääsponsorina ja hoiti lähes kaiken puvustuksen.


title: Varusteleka

text: Vuonna 2014 Varusteleka oli otsikoissa Arnold Schwarzeneggeriin liittyvän kampanjansa johdosta. "Make Arnold Come"-video oli huhtikuussa 2015 kerännyt yli 600 000 katselukertaa Youtubessa.


title: Cars – kun autot ottivat vallan

text: Cars – kun autot ottivat vallan ("The Cars That Ate Paris") on Peter Weirin ohjaama australialainen kauhuelokuva vuodelta 1974. Elokuva tapahtuu maalaiskaupungissa nimeltä Paris ja liittyy autoihin. Se julkaistiin Yhdysvalloissa vuonna 1976 (New Line Cinema) nimellä "The Cars That Eat People".


title: Malaco

text: Malaco on Cloetta Suomi Oy:n omistama makeisia valmistava yritys. Se perustettiin vuonna 1934 nimellä Malmö Lakrits Compani (Lakritsfabrik AB). Malacon tuotteita myydään Pohjoismaissa. Yrityksen valmistamia makeisia ovat olleet muun muassa Brio, Fruxo, Pim Pim, Zoo, Swedish Fish ja Happy & Mixed.


title: Malaco

text: Malacon nykyiseen tuoteperheeseen kuuluvat Aakkoset, TV Mix, Hyvää Makumaasta, Lauantai ja Leijona-makeiset. Uutuutena vuoden 2017 alussa tuli Perjantai-makeisia.


title: Castlevania: Dawn of Sorrow

text: Castlevania: Dawn of Sorrow (Japanissa nimellä "Akumajō Dracula: Sōgetsu no Jūjika") on Konamin kehittämä videopeli, ja osa Castlevania-pelisarjaa. Peli julkaistiin vuonna 2005 ja se on julkaisujärjestyksessä ensimmäinen kolmesta Nintendo DS:n "Castlevania"-pelistä. "Dawn of Sorrow" on suora jatko osa aiemmin Game Boy Advancelle julkaistulle pelille "".


title: Castlevania: Dawn of Sorrow

text: "Dawn of Sorrow" on kaksiulotteinen toimintaseikkailu kuten edeltäjänsäkin. Peruspelattavuus on samantapainen kuin "Aria of Sorrow"issa: pelaajan hahmo Soma taistelee tiensä linnan lävitse kohdaten monenlaisia hirviöitä ja vihollisia. Soman kokemustaso nousee taisteluiden myötä ja Soma voi löytää tai ostaa parempia aseita ja muita esineitä käyttöönsä.


title: Castlevania: Dawn of Sorrow

text: "Aria of Sorrow" -pelissä esitelty sielusysteemi palaa suurilta osin samanlaisena. Aina kun Soma voittaa hirviön, Somalla on mahdollisuus saada tapetun vihollisen sielu haltuunsa ja sen ansiosta käyttää hirviöiden voimia. Sielut on jaettu kolmeen luokkaan joista voi olla jokaisesta vain yksi kerrallaan käytössä. Suurin osa sieluista ei ole pakollisia pelin etenemiselle, mutta jotkut kyvyt (kuten tuplahyppy) ovat välttämättömiä että pelaaja voi päästä alueille joihin ei muuten pääsisi.


title: Castlevania: Dawn of Sorrow

text: Uusiin ominaisuuksiin kuuluvat muun muassa mahdollisuus käyttää Nintendo DS:n kahta ruutua siten että itse pelinäkymä on toisessa ja kartta toisessa ruudussa. Lisäksi peli hyödyntää kosketusnäyttöä, sillä aina pomotaisteluiden lopuksi pelaajan tulee piirtää ruudulle tietty kuvio jotta pomovastus tuhoutuu. Mikäli pelaaja epäonnistuu piirtämisessä, pomo saa osan energiastaan takaisin ja pelaajan on yritettävä uudestaan.


title: Castlevania: Dawn of Sorrow

text: "Dawn of Sorrow" alkaa kun on kulunut vuosi "" tapahtumista. Vuosi on kulunut normaalisti ja Soma uskoo että on menettänyt kykynsä hirviöiden sielujen hallitsemiseen. Eräänä päivänä Soma ja hänen lapsuudenystävänsä Mina ovat kaupungilla, kun salaperäinen nainen nimeltä Celia ilmestyy ja kutsuu hirviöitä paikalle. Soma tuhoaa hirviöt samalla kun niiden sielut imeytyvät Soman sisälle, ja Soma huomaa että hän pystyy jälleen ottamaan sieluja hallintaansa. Celia perääntyy mutta uhkaa samalla että Soma tulee pian kokemaan tuhonsa. Paikalle ilmestyy myös edellisestä pelistä tuttu Arikado joka selittää Somalle että Celia on mysteerisen kultin johtaja jonka pyrkimyksenä on herättää uusi pimeyden valtias.


title: Castlevania: Dawn of Sorrow

text: Arikado kieltää Somaa jahtaamasta Celiaa, mutta myöhemmin Soma kuitenkin saa tietoonsa kultin tukikohdan sijainnin ja menee paikalle omatoimisesti. Soma huomaa että kultin tukikohta on valtava hirviöiden täyttämä linna, ja se on käytännössä kopio Draculan linnasta.


title: Castlevania: Dawn of Sorrow

text: Linnassa Soma kohtaa Celian ja myös kaksi miestä, Dmitriin ja Darion. Dmitrii ja Dario olivat syntyneet samaan aikaa kuin Dracula tuhottiin, ja siksi heillä on yliluonnollisia voimia. Celia haluaa tuoda maailmaan uuden pimeyden valtiaan ja jommastakummasta näistä voi tulla se jos he onnistuvat voittamaan Soman. Soman täytyy päihittää molemmat ja samalla estää uuden pimeyden valtiaan synty ja siten pelastaa jälleen maailma.


title: Milcah Cheywa

text: Milcah Chemos Cheywa (s. 24. helmikuuta 1986 Mt. Elgon) on kenialainen yleisurheilija, jonka päälaji on 3 000 metrin estajuoksu.


title: Milcah Cheywa

text: Chemos sai hopeaa Berliinin MM-kilpailuissa 2009 ajalla 9.08,57. Alun perin hän oli sijoittunut kolmanneksi, mutta nousi myöhemmin toiselle sijalle kun alkuperäinen voittaja Marta Domínguez hylättiin dopingin vuoksi. Saman vuoden hän sijoittui toiseksi. Hän voitti 2010 kultaa Nairobin Afrikan-mestaruuskilpailuissa ajalla 9.32,18 ja Delhin Kansainyhteisön kisoissa ajalla 9.40,96. Hän voitti samana vuonna myös Kenian-mestaruuden ja sijoittui toiseksi Splitin maanosien cupissa.


title: Milcah Cheywa

text: Chemos saavutti Daegun MM-kilpailuissa 2011 pronssia ajalla 9.17,16. Hän voitti samana vuonna Kenian-mestaruuden. Vuonna 2012 hän voitti Kenian olympiakarsinnan ja sijoittui Lontoon olympialaisissa neljänneksi. Hän voitti maailmanmestaruuden Moskovassa 2013 ajalla 9.11,65. Glasgow'n Kansainyhteisön kisoissa 2014 hän sai hopeaa ajalla 9.31,30. Hän on voittanut myös useita Timanttiliigan kilpailuja.


title: Milcah Cheywa

text: Chemos juoksi Afrikan ennätyksen 9.07,14 Oslossa 7. kesäkuuta 2012. 3 000 metrin juoksussa hän teki ennätyksensä 8.43,92 Zagrebissa 31. elokuuta 2009.


title: Bell XFL-1 Airabonita

text: Bell XFL -1 oli Yhdysvaltain laivastolle valmistettu hävittäjän prototyyppi ja kokeilukone. Vuonna 1938 laivasto teki aloitteen uudesta tukialushävittäjästä. Bell-yhtiö sai tilauksen prototyypistä 8. marraskuuta 1938 ja se lensi ensilentonsa 13. toukokuuta 1940. Bell nimesi tyypin Airabonitaksi.


title: Bell XFL-1 Airabonita

text: Kone pohjautui yhtiön P-39-koneeseen. Tukialuskäyttöä varten tehtiin huomattavia muutoksia. Alkuperäinen nokkapyörällinen laskuteline muutettiin kannuspyörälliseksi, mikä oli tuohon aikaan tavanomainen. Päälaskuteline siirrettiin siiven etuosaan. Tästä seurasi, että jäähdyttimet siirrettiin siipien tyven tunneleista koteloihin siiven takareunaan. Tukialukselle laskeutumisen helpottamiseksi siiven etuopuolelle rungon alle rakennettiin ikkuna. Pysäyttämistä varten rungon alle asennettiin ylösvedettävä jarrukoukku.


title: Bell XFL-1 Airabonita

text: Viralliset koelennot alkoivat heinäkuussa 1940. Pituusvakavuus havaittiin heikoksi. Tuulitunnelikokeiden jälkeen sivuperäsintä suurennettiin.


title: Bell XFL-1 Airabonita

text: Lentäjät huomauttivat erityisesti ohjaamon hätäpoistumisluukusta pitäen kokonaan irrotettavaa kuomua parempana. Voimansiirtoakselin pelättiin värisevän ja heikentävän runkoa ja lyhentävän käyttöikää. Luvattu palvelulakikorkeus oli vaikea saavuttaa ja onnistui harvoin. Laivasto myös suosi tähtimoottoria nestejäähdytteisen moottorin sijasta. Havaitut puutteet sekä Vought-yhtiön onnistunut prototyyppi, josta kehittyi F4U Corsair, johtivat päätökseen lopettaa projekti.


title: Bell XFL-1 Airabonita

text: Voimalaite ja mittojaSuorituskyky ja aseistus


title: Magellanin pilvet

text: Magellanin pilvet, Pieni Magellanin pilvi (SMC) ja Suuri Magellanin pilvi (LMC), ovat kaksi epäsäännöllistä kääpiögalaksia, jotka ovat nähtävissä eteläisen pallonpuoliskon taivaalla. Kummatkin pilvet ovat Linnunradan satelliittigalakseja ja kuuluvat näin ollen myös Paikalliseen ryhmään.


title: Magellanin pilvet

text: Pilvet on nimetty Fernão de Magalhãesin () mukaan.


title: Grigori Retškalov

text: Grigori ”Griša” Andrejevitš Retškalov (; 9. helmikuuta 1920 Hudjakovo – 22. joulukuuta 1990 Žukovski) oli neuvostoliittolainen lentäjä. Hän oli liittoutuneiden kolmanneksi eniten ilmavoittoja saanut hävittäjälentäjä (hävittäjä-ässä) 56 vahvistetulla pudotuksellaan. Lisäksi 6 pudotusta oli jaettuja, jonkin toisen lentäjän kesken.


title: Grigori Retškalov

text:
P-39 Airacobran lisäksi Grigori Retškalov lensi ja saavutti taisteluvoittoja Polikarpov I-153- sekä I-16- ja Jakovlev Jak-1-koneilla.
Hän oli tunnettu tavastaan jahdata pudotuksia ja välinpitämättömyydestä lentokuriin ja hän sai tästä lentokieltoja.


title: Grigori Retškalov

text: Kapteeni Retškalov haavoittui ainakin kerran hyvin vaikeasti, ja joutui kokemaan kolme leikkausoperaatiota sekä pitkän hoitojakson sairaalahoidossa. Heikohko yleiskunto ja näkökyvyn ongelmat johtivat niin ikään useisiin lentokieltoihin.


title: Grigori Retškalov

text: Saavutuksistaan Retškalov sai kuitenkin Neuvostoliiton sankarin arvon. Hän lensi amerikkalais-valmisteisella Bell P-39 Airacobra-hävittäjällä. Grigori Retškalovin palvelusyksikkö oli 16. GIAP. Hän toimi sen 1. lentueen johtajana. Tämä 7. maaliskuuta vuonna 1942 muodostettu hävittäjäyksikkö tuli tunnetuksi siitä, että sillä oli eniten Neuvostoliiton sankareita palveluksessaan.


title: Roger ja minä

text: Roger ja minä ("Roger & Me") on Michael Mooren ohjaama yhdysvaltalainen elokuva vuodelta 1989. Moore tuli Yhdysvalloissa tunnetuksi "Roger ja minä" -elokuvalla, joka kuvasi mitä Michiganin Flint-kaupungissa tapahtui, kun General Motors sulki tehtaansa ja avasi uuden Meksikossa, jossa palkat olivat pienemmät. Nimi Roger viittaa Roger B. Smithiin, entiseen General Motorsin toimitusjohtajaan ja johtokunnan puheenjohtajaan.


title: Roger ja minä

text: "Roger ja minä" valittiin vuonna 2013 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Tien päällä Michael Moore

text: Tien päällä Michael Moore ("The Big One") on yhdysvaltalainen elokuva vuodelta 1997. Pääosassa itse Michael Moore, jonka "Downsize This" -nimisen kirjan myynninedistämiskiertueesta elokuva kertoo.


title: Go Suomessa

text: Suomessa gota on pelattu 1970 luvulta lähtien ja kansainvälisiä kontakteja on ollut heti alusta lähtien.


title: Go Suomessa

text: Ensimmäinen go-seura oli Helsingin go-kerho, joka perustettiin vuonna 1979. Nykyään Suomessa on noin 20 vakiintunutta kerhoa.


title: Go Suomessa

text: Suomen suurin go-turnaus on vuosittain järjestettävä Takapotku Open, jossa pelaa vuosittain yli 70 pelaajaa.


title: Prozac Nation

text: Prozac Nation on Miramax Films -filmiyhtiön elokuva vuodelta 2001. Ohjaaja on Erik Skjöldbjærg. Pääosissa Christina Ricci, Anne Heche, Jessica Lange, Michelle Williams ja Jason Biggs. Elokuva perustuu Elizabeth Wurtzelin omaelämäkertaan, joka kuvaa hänen henkistä väsymystään. Nimi viittaa lääkemerkkiin, onnellisuuspilleriksi kutsuttuun mielialalääkkeeseen Prozaciin, jota hänelle määrättiin.


title: Prozac Nation

text: Elokuvan maailmanensi-ilta oli 8. syyskuuta 2001 Toronton elokuvajuhlilla.


title: Unta vai rakkautta

text: Unta vai rakkautta () on Sandra Bullockin tähdittämä yhdysvaltalainen romanttinen komedia vuodelta 1995, jonka on ohjannut Jon Turteltaub ja kirjoittanut Daniel G. Sullivan ja Frederic Lebow. Julia Robertsille tarjottiin Lucy Moderazin roolia mutta hän kieltäytyi.


title: Jonah Hill

text: Jonah Hill (oik. Jonah Hill Feldstein; s. 20. joulukuuta 1983 Los Angeles, Kalifornia, Yhdysvallat) on yhdysvaltalainen ohjaaja, näyttelijä, tuottaja, käsikirjoittaja ja koomikko. Hill on näytellyt muun muassa elokuvissa "Superbad", "Paksuna", "Funny People", "Keikkaa pukkaa", "Moneyball", "Django Unchained", "21 Jump Street" ja "The Wolf of Wall Street".


title: Jonah Hill

text: Jonah Hill syntyi juutalaiseen perheeseen. Hänellä on nuorempi sisko Beanie Feldstein, joka on myös näyttelijä. Hänellä oli myös vanhempi veli Jordan Feldstein. Hill kasvoi Cheviot Hillsin naapurustossa Los Angelesissa.


title: Jonah Hill

text: Hill teki elokuvadebyyttinsä vuonna 2004 elokuvassa "I Heart Huckabees", jossa hän näytteli yhdessä Jason Schwartzmanin ja Dustin Hoffmanin kanssa. Hill pääsi myöhemmin näyttelemään suurempaa sivuroolia elokuvassa "Paksuna". Hill oli ehdolla Teen Choice -palkinnon saajaksi roolistaan elokuvassa "Accepted" (2006). Hän pääsi myös näyttelemään pääosaa elokuvassa "Superbad". Hän sai roolistaan elokuvassa "Moneyball" (2011) sekä Golden Globe- että Oscar-ehdokkuuden. Vuonna 2012 hän näytteli yhdessä Channing Tatumin kanssa elokuvassa "21 Jump Street". Hill sai myös pienen roolin Quentin Tarantinon elokuvasta "Django Unchained". Vuonna 2013 Hill esiintyi elokuvassa "The Wolf of Wall Street", josta hän sai uransa toisen parhaan miessivuosan Oscar-ehdokkuuden.


title: Ricci

text: Ricci () on muun muassa seuraavien henkilöiden sukunimi:


title: Mollie King

text: Mollie Elizabeth King (s. 4. kesäkuuta 1987) on englantilainen laulaja-lauluntekijä. Hänet tunnetaan parhaiten brittiläis-irlantilaisesta tyttöbändistä The Saturdays. Ennen The Saturdaysiä King oli toisessa tyttöbändissä nimeltä Fallen Angelz, joka osallistui Britannian "X Factoriin" ja saikin tuomareilta positiivisiä kommentteja, mutta putosi kilpailusta sen alkuvaiheilla. King soittaa myös kitaraa.


title: Mollie King

text: Mollie King syntyi Wandsworthissa, Lontoossa. Hänen perheeseensä kuuluvat vanhemmat Susan ja Stephen King sekä kaksi siskoa. 11-vuotiaana King menestyi hiihdossa ja oli mukana menestyneessä nuorten hiihtojoukkueessa. King kuitenkin tyrmäsi ajatuksen siitä uranaan, koska unelmoi laulamisesta.


title: Kamppailu elämästä

text: Kamppailu elämästä () on yhdysvaltalainen televisioelokuva vuodelta 1997. Sen on ohjannut Jim Abrahams ja pääosia näyttelevät Fred Ward ja Meryl Streep. Elokuva pohjautuu tositarinaan vaihtoehtoisesta lääketieteestä hoitokeinona epilepsiaan.


title: Anglointialaiset

text: Anglointialaiset () tarkoittaa Intiassa, Burmassa tai Pakistanissa asuvia ihmisiä, jotka ovat intialais-brittiläistä tai brittiläistä syntyperää. Alkuperäisessä historiallisessa merkityksessään anglointialaisilla tarkoitetaan vain Brittiläisessä Intiassa asuvia brittejä, mutta nykyään sillä tarkoitetaan myös etnisesti sekoittunutta intialais-brittiläistä väestöä, jonka äidinkieli on englanti. Intian perustuslain artikla 366(2) määrittelee anglointialaisen "henkilöksi, jonka isä tai kuka tahansa esi-isä mieslinjassa on tai oli eurooppalaista syntyperää, mutta joka asui Intian alueella ja on tai oli syntynyt tämän alueella vakituisesti asuville vanhemmille, jotka eivät asuneet alueella väliaikaisesti." Perustuslaki laajentaa käsitteen koskemaan myös muuta eurooppalaista syntyperää olevia intialaisia. Näin ollen se kattaa myös portugalilaista, ranskalaista ja hollantilaista syntyperää olevat intialaiset.


title: Anglointialaiset

text: Ennen Intian itsenäistymistä vuonna 1947 anglointialaiset muodostivat tärkeän väestöryhmän alueella. Vuoden 1947 puolesta miljoonasta anglointialaisesta oli jäljellä enää 150 000 vuonna 2010. Moni anglointialainen on muuttanut Britanniaan, Australiaan, Etelä-Afrikkaan, Uuteen-Seelantiin ja Yhdysvaltoihin.


title: Anglointialaiset

text: Alun perin anglonintialaisilla tarkoitettiin Intiassa asuvaa brittiväestöä. Tämä alkuperäinen määritelmä on myös Intian perustuslaissa. Käsite kuitenkin laajeni kattamaan myös henkilöt, jotka olivat isänsä puolelta brittiläisiä ja äitinsä puolelta intialaisia. Alun perin etnisesti sekoittunutta brittiläis-intialaista väestöä kutsuttiin euraasialaisiksi, mutta nykyään puhutaan yleensä vain anglointialaisista.


title: Anglointialaiset

text: Britannian Itä-Intian kauppakomppanian aikana 1700-luvun lopulla ja 1800-luvun alussa oli varsin yleistä, että brittisotilaat ottivat paikallisia intialaisia vaimoja saaden näiden kanssa euraasialaisia lapsia, koska brittinaisia ei Intiassa juuri tuohon aikaan ollut. Brittiläisissä Intiassa oli 1800-luvun puolivälissä noin 40 000 brittiläistä sotilasta ja alle 2000 virkamiestä. Seka-avioliitot muuttuivat harvinaisemmiksi, kun brittinaisia alkoi muuttaa Intiaan 1800-luvun puolivälin jälkeen. Lopulta vuoden 1857 sepoy-kapinan jälkeen seka-avioliitot tulivat epätoivotuiksi. Seka-avioliittojen solmimisia rajoitettiin lainsäädännöllä.


title: Anglointialaiset

text: Sukupolvien aikana anglointialaiset avioituivat keskenään muodostaen näin hiljalleen oman yhteisönsä ja kulttuurinsa. Anglointialainen keittiö, pukeutuminen, puhe ja uskonto erottivat anglointialaiset muusta väestöstä. He organisoivat oman englanninkielisen koulujärjestelmänsä, kulttuurielämänsä, kerhonsa ja järjestönsä, jotka järjestivät esimerkiksi säännölliset joulun ja pääsiäisen tanssiaiset. Tämä koulujärjestelmä, englantilainen kulttuuri ja kristinusko sitoivat yhteisöä ja pitivät sen tiiviinä.


title: Anglointialaiset

text: Anglointialaisia rekrytoitiin erityisesti tullin, posti- ja lennätinlaitoksen, metsänhoidon, rautateiden ja opetustyön virkoihin, mutta heitä työskenteli myös muilla aloilla. Esimerkiksi Rudyard Kiplingin isä oli Bombayn taidekoulun rehtori ja George Orwellin isä virkamies oopiumivirastossa. Molemmat kirjailijat ovat kuvailleet teoksissaan anglointialaista elämää ja identiteettiä.


title: Anglointialaiset

text: Alun perin vuoden 1813 asetus jätti anglointialaiset brittiläisen oikeusjärjestelmän ulkopuolelle ja Bengali jäi islamilaisen lain alaisuuteen. Anglointialaisilla ei siis ollut asemaa niiden joukossa, jotka heitä tuomitsivat. Vuonna 1821 nimimerkki "Käytännön uudistaja" (""Practical Reformer"") julkaisi pamfletin "Ajatuksia siitä, kuinka parantaa indobrittien asemaa" (""Thoughts on how to better the condition of Indo-Britons""), jonka tarkoitus oli hälventää euraasialaisten kaupantekoa kohtaan tuntemia ennakkoluuloja. Tätä seurasi toinen pamfletti nimeltään "Vetoomus indobrittien puolesta" (""An Appeal on behalf of Indo-Britons""). Merkittävän Kalkutan euraasialaiset muodostivat Itä-Intian komitean tarkoituksenaan vedota Britannian parlamenttiin epäkohtien oikaisemiseksi. Ensimmäinen euraasialaisten edunajaja John William Ricketts lähti vapaaehtoisesti Englantiin asian eteenpäin viemiseksi. Hän palasi onnistuneelta matkaltaan Kalkuttaan Madraksen kautta suosionosoitusten kera. Huhtikuussa 1834 Intian hallitus velvoitettiin tarjoamaan virkoja anglointialaisille huhtikuussa elokuussa 1833 hyväksytyn lain perusteella.


title: Anglointialaiset

text: Intian itsenäisyystaistelun aikana anglointialaiset jäivät ikävään välikäteen. Intialaiset nationalistit identifioivat anglointialaiset brittiläiseen siirtomaahallintoon. Anglointialaiset taas olivat lojaaleja brittiläiselle imperiumille, mutta pitivät samalla Intiaa kotimaanaan. Monet heistä eivät olleet edes koskaan nähneet Britanniaa.


title: Anglointialaiset

text: Enemmistö anglointialaisista lähti Intiasta vuonna 1947 toivoen löytävänsä uuden elämän Britanniassa tai muualla Kansainyhteisön piirissä, kuten Australiassa tai Kanadassa. Maastamuutto jatkui läpi 1950- ja 1960-lukujen ja 1990-luvun lopulle tultaessa suurin osa anglointialaisista oli poistunut Intiassa. Jäljelle jääneetkin miettivät poismuuttoa. Anglointialaiset ovat parsien tapaan kaupunkilaisia.


title: Anglointialaiset

text: Toisen vuosituhannen alussa anglointialainen kulttuuri on osoittanut heräämisen merkkejä. Kansainvälisiä anglointialaisia konferensseja on järjestetty ja väestöä koskevia kirjoja julkaistu. Viimeisin suuri anglointialainen tapaaminen ("Anglo-Indian Reunion") järjestettiin Perthissä elo-syyskuussa 2010. Seuraava 9. Anglointialainen yhteenkokoontuminen on tarkoitus järjestää tammikuussa 2013 Kalkutassa.


Gekijōban Kidō senshi Gundam 00 – A Wakening of the Trailblazer () on 18. lokakuuta 2010 ensi-iltansa saanut japanilainen animaatioelokuva. Lisänimi ”A Wakening of the Trailblazer” tarkoittaa ”Edelläkävijän heräämistä”.


title: Gekijōban Kidō senshi Gundam 00 – A Wakening of the Trailblazer

text: Gundam-frachisessa elokuva oli ensimmäinen muu kuin sarjojen jaksoista koottu kokoillan elokuva 19 vuoteen, sitten Kidō senshi Gundam F91:n.


text: Kidō senshi Gundam 00:n toisen kauden päättyessä vuonna 2010 ilmoitettiin myös tulevasta elokuvasta. Elokuvan traileripätkiä nähtiin myös Special Edition -elokuvien bonusmateriaalina, ja virallisella kotisivulla ilmoitettiin ilmestymisajaksi saman vuoden syyskuu. Tarinan tapahtuma-aikana olisi vuosi jaa. 2314, kaksi vuotta sarjan päättymisajankohdan jälkeen. Elokuva myös päättää 00-jatkumon tarinan.


text: Vuonna 2006 julkistettiin suunnitelmat Kidō senshi Gundam Seed -elokuvasta, mutta Gundam 00:n toisen kauden päättyessä nämä suunnitelmat olivat yhä jäissä. Niin Gundam 00 -elokuva sai lopulta ensi-iltansa ennen Gundam Seed -elokuvaa.


text: Elokuva on ensimmäinen Gundam-teos, jossa esiintyy avaruusolentoja, ja julkistuksen yhteydessä tämä seikka herättikin huomiota mm. mediassa. Haastatteluissa ohjaaja Seiji Mizushima myös ilmaisi olevansa tietoinen avaruusolentojen esiintymisen aiheuttamasta elokuvaan kohdistuvasta kritiikistä.


text: Elokuvaan vierailevaksi ääninäyttelijäksi kiinnitettiin näyttelijä Ryō Katsuji, mikä oli elokuvan ääniohjaaja Masafumi Mimalle läheisen näyttelijä Jun Ogurin suositus.


text: Elokuvan jakelusta Japanissa vastasi muidenkin Gundam-elokuvien tavoin Sōchiku. Elokuvan ensi-ilta järjestettiin Sōchikun keskusteatteri Marunouchi Piccadilly 2 keskipisteenä. Osa Tōhokun, Hokurikun, Chūgokun, Shikokun ja Kyūshūn elokuvateattereista myöhästyi avauksesta hieman ja aloitti näytökset vasta 30.10.2010, minkä vuoksi maan ensi-ilta jakautui käytännössä kahdelle päivälle. Aiemmista Gundam-elokuvista poiketen tällä kertaa tarjolla ei ollu ennakkolippuja pienemmille, esim. koululaisryhmille.


text: Seiji Mizushima oli jo tv-sarjaa luonnostellessa ehdottanut, että sarjassa taisteltaisiin ulkoavaruuden olioita vastaan, mutta kun tämä idea hylättiin, päädyttiin sotien hävittämistä varten taisteleviin Gundameihin. Kun tämä tavoite oli sarjassa saavutettu, elokuvan teemaksi otettiin kommunikaatio avaruudesta tulleiden vieraiden kanssa, joilla ei ole ilmeitä, kieltä tai muita yhteisiä keinoja kommunikointiin ihmiskunnan kanssa.


text: Elokuvan sloganeina olivat ”Viimeinen taistelu (välttämätön keskustelu) alkaa” ja ”Viimeinen taistelu (välttämätön keskustelu) alkaa. Sitten ihmiskunta herää.”


text: Koska elokuva ei saanut ensi-iltaansa koko Japanissa samaan aikaan ja sitä näytettiin vain 88 teatterissa, mikä on suhteellisen pieni määrä, sen kolmen ensimmäisen päivän lipputulot, 249 628 400 jeniä, ja se keräsi 181 633 katsojaa, mikä oikeutti kolmanteen sijaan ensi-ilta-ranking-listoilla. Pian katsojatyytyväisyyskyselyissä elokuva oli neljäntenä. Elokuvan kokonaistuotto oli 866 miljoonaa jeniä.


text: Taistelu , joka pyrki johtamaan ihmiskuntaa hallitsemalla sitä innovadojen mahdin avulla, ja Celestial Beingin välillä päättyi jälkimmäisen ja voittoon. Taistelun lopulla Setsuna heräsi todellisena innovaattorina, joka voisi näyttää ihmisille tien yhteisymmärrykseen. Tiedonvälitystä hallitsemalla rikolliset toimensa kätkenyt erikoisrauhanturvajärjestö A-Laws hajotettiin, ja maailma lähestyi viimein pysyvää rauhaa uudelleenmuodostetun Maan liittovaltion rauhanturva-armeijan valvovan silmän alla.


text: Elokuvan tarina alkaa kaksi vuotta myöhemmin, vuonna 2314. Julkisuudesta kadonneen Celestial Beingin Setsuna ja jatkavat salassa toimia konfliktien ennalta ehkäisemiseksi. Uuden sodan siemenet kasvavat kuitenkin salassa. Niiden synnyttäjä on 130 vuotta aiemmin avaruushylyksi muuttunut Jupiterin-tutkimusalus Europa, joka ajelehtii takaisin Maan läheisyyteen. Europalta ei havaita merkkejä elävistä olennoista, mutta Liittovaltion armeijan innovaattori, kapteeni tuhoaa aluksen estääkseen sen törmäyksen Maahan. Tämä laukaisee kuitenkin outojen tapausten sarjan: kulkuneuvot riehaantuvat itsekseen, heränneiden innovaattorien aivokvanttiaaltoja häiritään ja löydetään oudoj, metallisia eliöitä, jotka kykenevät loisimaan ihmisissä.


text: Celestial Being, joka osaa aavistaa taistelun olevan tulossa, aloittaa arvoituksellisten metallieliöiden tutkimisen. Joukko kerää mukaansa pyhiinvaellusmatkalla olleet ja ja ja suuntaa avaruuteen. Siellä he kohtaavat kuitenkin tuhoutuneeksi uskotun Europan ja lukemattoman määrän metallisia eliöitä, jotka hyökkävät Celestial Beingin kimppuun. Olioiden lähettämät voimakkaat aivokvanttiaallot häiritsevät pahasti Setsunaa, mutta viime hetkellä pelastaa sankarit. On selvää, että aivokvanttiaallot vetävät näitä Maan liittovaltion hallituksen ”ELS”:ksi ristimiä olioita puoleensa. Hallitus yrittää Descartesin avulla kommunikoida Marsin lähellä Jupiterista maata lähestyvän uuden, valtavan ELS-joukon kanssa, mutta yritys päätty Descartesin ja koko laivaston tuhoon. Myös Setsuna yrittää viestiä olennoille Trans-Am Burst -toiminnon avulla, muttei pysty käsittelemään ELS-olioiden lähettämää suunnatonta informaatiomäärää, vaan saa aivovaurion ja vajoaa koomaan.


text: Tapausten seurauksena Maan liittovaltio julistaa ELS:n vihollisiksi ja alkaa keskittää joukkojaan viimeiselle puolustuslinjalle ratkaisevaan taisteluun estääkseen ELS-olioiden pääsyn maahan. Celestial Being osallistuu myös taisteluun, mutta ELS-olennoilla on kymmentuhatkertainen ylivoima. Oliot osoittavat myös kykenevänsä kopioimaan ihmisten mobile suitien ja avaruusalusten sekä jopa GN-hiukkasten kyvyt ja analysoimaan tarkasti armeijan liikkeet, joten tappio näyttää väistämättömältä. Setsuna kuitenkin näkee viime hetkellä unen, jossa hänen vanhat toverinsa kannustavat häntä, ja paranee yllättäen koomasta. Setsuna nousee uuteen 00 Qan[T] -Gundamiinsa ja suunnistaa kohti ELS-olentojen ydintä käyttääkseen siellä kommunikaatioon tarkoitettua kvantipurske-järjestelmää. Samassa Setsuna ymmärtää, miten ELS-oliot ovat paenneet kuolevalta kotiplaneetaltaan pyytääkseen ihmisten apua, ja vastaavasti ELS ymmärtää, että ihmiset näkevät itsensä yksilöinä eivätkä ELS-olioiden kaltaisen kollektiivina. Setsuna päättää vierailla ELS:n kotiplaneetalla ymmärtääkseen näitä paremmin ja lähtee kvanttiteleportaatiomatkalle ulkoavaruuteen. Samalla ELS-oliot kokoontuvat kaikki yhteen pisteeseen ja muodostavat Maasta asti näkyvän, valtavan kukan ystävyyden merkiksi.


text:
Viisikymmentä vuotta myöhemmin, vuonna 2364, ELS-kukkaa käytetään avaruusasemana ja yli 40 % ihmisistä on kehittynyt innovaattoreiksi. Ihmiskunta elää rauhassa ELS-olioiden kanssa ja suuntaa kohti ulkoavaruutta. Setsuna palaa maahan ensimmäistä kertaa sitten yhteydenottonsa ELS:n kanssa viisikymmentä vuotta aiemmin ja vierailee vanhenneen Marina Ismailin luona. Setsuna ja Marina vahvistavat toisilleen, ettei heidän valitsemansa tie ollut erehdys, ja taustalla ELS:n kanssa fuusioitunut 00 Qan[T] näkyy kukkien peittämänä.
Ensimmäistä kertaa Gundam-elokuvassa käytettiin kahta tunnuslaulua.


text: Kirjat ovat samannimisiä kuin elokuvakin.


text:
Ennen elokuvan ensi-iltaa lähetettiin televisiossa Kidō senshi Gundam 00: Special Edition I – Celestial Being -elokuva.
Elokuva oli leikattu televisioon sopivaksi, sen alussa näytettiin teatterielokuvan mainos, ja Special Editionin mainoskatkoilla nähtiin samat eyecatch-ruudut kuin tv-sarjassa.


text: Julkaisija ja myyjä Bandai Visual, julkaistu 25.12.2010.


title: Danielle Carruthers

text: Danielle Carruthers (s. 22. joulukuuta 1979) on yhdysvaltalainen pila-aitajuoksija.


title: Danielle Carruthers

text: Carruthers saavutti NCAA:n mestaruuskilpailuissa neljä hopeaa: ulkoradoilla 100 metrin aitajuoksussa 2001 ja 2003, sisäradoilla 60 metrin aitajuoksussa 2002 ja 2003. Hän voitti Yhdysvaltojen-mestaruuden 100 metrin aitajuoksussa 2005 ja 2006. Moskovan sisäratojen MM-kilpailuissa 2006 hän sijoittui 60 metrin aitajuoksussa neljänneksi ennätyksellään 7,88. Yhdysvaltojen-hallimestaruuskilpailuissa hän sai 60 metrin aitajuoksussa hopeaa 2007.


title: Danielle Carruthers

text: Carruthers sijoittui toiseksi Yhdysvaltojen-mestaruuskilpailujen 100 metrin aitajuoksussa 2011. Saman vuoden Daegun MM-kilpailuissa hän sai hopeaa ennätyksellään 12,47.


title: Vedam

text: Vedam () on vuonna 2010 ilmestynyt, Radhakrishna Jagarlamudin käsikirjoittama ja ohjaama telugunkielinen elokuva. Pääosarooleissa nähdään Allu Arjun, Manoj Manchu ja Anushka Shetty. Elokuva voitti vuoden parhaan elokuvan Nandi Awards -palkinnon, vuoden parhaan telugunkielisen elokuvan Filmfare Awards South -palkinnon sekä muutamia muita palkintoja. Vuonna 2011 Radhakrishna Jagarlamudi teki elokuvasta tamilinkielisen uudelleenfilmatisoinnin nimeltä "Vaanam", jossa osa "Vedamin" näyttelijöistä esitti roolinsa uudelleen.


title: Vedam

text: "Vedam" voitti vuoden 2010 parhaan elokuvan Nandi Awards -palkinnon. Filmfare Awards South 2010 -palkintogaalassa se sai telugunkielisten elokuvien kategoriassa neljä palkintoa: paras elokuva, paras ohjaaja, paras miespääosa (Allu Arjun) ja paras naispääosa (Anushka Shetty). Anushka Shetty voitti myös CineMAA Awardsin parhaan naispääosan tuomaristopalkinnon.


title: Vedam

text: Elokuvan musiikin on säveltänyt M. M. Keeravani. Kappaleiden sanoitukset ovat tehneet Sirivennela Seetarama Sastry, Sahiti, E. S. Murthy ja M. M. Keeravani. Soundtrack julkaistiin 3. toukokuuta 2010. Kappaleet 9–12 esiintyvät vain albumin digitaalisessa julkaisussa, eivät fyysisellä levyllä.


title: Sergei Udaltsov

text: Sergei Stanislavovitš Udaltsov (s. 16. helmikuuta 1977) on venäläinen poliittinen aktivisti ja Vasemmistorintama-liikkeen johtaja. Hän on koulutukseltaan juristi. Udaltsov oli yksi Venäjän mielenosoitusten 2011–2012 kärkihahmoista ja "Punaisen Nuorison Etuvartio" -ryhmän puhemies.


title: Sergei Udaltsov

text: Udaltsov on ollut useita kertoja pidätettynä pienistä rikkomuksista, kuten kadun ylittämisestä väärästä kohtaa. Hän pitää pidätysten todellista motiivia poliittisena, ja Amnesty International on julistanut hänet mielipidevangiksi pidätysten aikana.


title: Sergei Udaltsov

text: Tammikuussa 2012 antamansa haastattelun mukaan Udaltsov ja hänen joukkonsa eivät haaveile Neuvostoliiton paluusta, mutta ”haluavat säilyttää sen, mikä neuvostojärjestelmässä oli hyvää”.


title: Sergei Udaltsov

text: Vuoden 2012 presidentinvaaleissa Udaltsov toimi Gennadi Zjuganovin (KPRF) kampanjassa ja Zjuganov on kuvaillut häntä liittolaisekseen. Udaltsov on Venäjällä varsinkin vanhempien kommunistinaisten avoimesti ihailema henkilö.


title: Sergei Udaltsov

text: Helmikuussa 2013 moskovalainen tuomioistuin määräsi Udaltsovin kotiarestiin. Hän on tutkinnassa mielenosoitusten organisoinnista ja epäiltynä väkivaltaisesta kumoushankkeesta. Udaltsov kiisti syytökset. Heinäkuussa 2014 hänet tuomittiin 4,5 vuodeksi vankeuteen Putinin vastaisten mellakoiden järjestämisestä vuonna 2012.


title: Kimmo Oksanen

text: Kimmo Oksanen (s. 1. syyskuuta 1960 Sysmä) on Helsingin Sanomien toimittaja ja kolumnisti.


title: Kimmo Oksanen

text: Oksanen on ollut Helsingin Sanomien toimittaja vuodesta 1993. Kaupunkitoimittajana hän herätti monilla aiheilla keskustelua. Hän on kirjoittanut paljon yhteiskunnan vähäosaisista, syrjäytyneistä, muun muassa asunnottomista ja alkoholisteista sekä laitoksissa elävistä vanhuksista. Oksanen on kirjoittanut runsaasti kolumneja myös kaupunkielämästä, kaupunkikulttuurista sekä erilaisista kaupunkielämää rikastaneista ilmiöistä. Hän on myös paheksunut pienyrittäjien kohtelua byrokratian ja isompien toimijoiden kuten K- ja S-ryhmien ikeessä.


title: Kimmo Oksanen

text: Oksanen on kirjoittanut kirjat muun ja romanialaisista kerjäläisistä. Makasiinit 1899-2006 kertoo Töölönlahden historian rautatien rakentamisesta 1800-luvulla VR:n makasiinien paloon 2006 sanoin ja kuvin. Kerjäläisten valtakunta: totuus kerjäävistä romaneista... ja muita valheita on kertomus Euroopan sorretuimmasta väestönosasta ja Itä-Euroopan romanien tilanteesta 2010-luvulle tultaessa.


title: Kimmo Oksanen

text: Stafylokokkibakteerin ja herpes-viruksen aiheuttama infektio vaurioitti Oksasen kasvoja vuonna 2008. Hän on kirjoittanut kokemuksistaan teoksen "Kasvonsa menettänyt mies" (2015). Teos palkittiin vuoden parhaana kirjana Bonnierin Suuren Journalistipalkinnon Vuoden kirja -kategoriassa 2015. Kirjasta on tehty myös samanniminen näyttämöversio, jonka ohjasi Kari Paukkunen ja jonka rooleissa nähdään näyttelijä ja muusikko Puntti Valtonen sekä muusikko ja näyttelijä Safka Pekkonen.


title: Kimmo Oksanen

text: Vuonna 2018 julkaistiin Kimmo Oksasen ja Heidi Piiroisen kirja Ohikuljetut - Erään kerjäläisperheen tarina (WSOY). Oksanen ja Piiroinen ovat seuranneet 10 vuoden ajan kahden kahden romanialaisen romanisuvun elämää. Kirjan keskiössä on sen päähenkilö Mihaela-Aurelia Stoica perheineen ja sukulaisineen. Romanikerjäläiset tulivat kotikylästään Cetatea de Baltasta Romanian Transilvaniasta Helsinkiin vuonna 2007. Kirja kertoo heidän tarinansa Oksasen tekstein ja Piiroisen kuvin.


title: Kimmo Oksanen

text: Joulukuussa 2015 valokuvaaja Stefan Bremer ja Oksanen pitivät yhteisnäyttelyn Lasipalatsin galleriassa: Exodus - matkalla Suomeen. Näyttely oli Lasipalatsin gallerian viimeinen ennen sen peruskorjausta. Bremer kuvasi näyttelyyn turvapaikanhakijoita Suomessa, Oksasen näyttelyyn kirjoittamat runot kertoivat samasta aiheesta. Koosteen Vieraat-niminen runo on käännetty sosiaalisen median tempauksessa lähes neljällekymmenelle eri kielelle.


title: Kimmo Oksanen

text: Vuonna 2012 Oksaselle myönnettiin Kultainen Helsinki-mitali. Vuonna 2014 kirjailijoiden sananvapausjärjestö PEN myönsi hänelle Vuoden sananvapauspalkinnon.


title: Rebekah Brooks

text: Rebekah Brooks (o.s. Wade; s. 27. toukokuuta 1968) on brittiläinen toimittaja ja News Corporationiin kuuluvan News Internationalin entinen toimitusjohtaja. Hän oli salakuunteluskandaaleissa ryvettyneen ja sittemmin lakkautetun News of the World -lehden päätoimittaja vuosina 2000–2003, salakuunteluiden aikana.


title: Rebekah Brooks

text: Brooks haastettiin oikeuteen yhdessä miehensä ja neljän muun kanssa poliisitutkinnan haittaamisesta. Kesäkuussa 2014 hänet todettiin syyttömäksi.


title: Nuoruus vauhdissa

text: Nuoruus vauhdissa on Valentin Vaalan ohjaama värielokuva vuodelta 1961. Musiikkielokuvaksi luonnehditussa elokuvassa musiikin osuus on pienempi kuin lajityypissä yleensä.


title: Nuoruus vauhdissa

text: Useat suomalaiset elokuvayhtiöt olivat tehneet menestyksekkäitä musiikkielokuvia, joten Suomi-Filmi ja ohjaaja Vaala halusivat lähteä samalle linjalle. Luontevaa lopputulosta ei syntynyt, kun tekijät Vaala ja Kemppi olivat jo reippaasti keski-ikäisiä.


title: Nuoruus vauhdissa

text:
Iskelmien ja moottoriurheilun varaan rakennetun tarinan keskiössä on neljä nuorta kaupunkilaista kaupallisine, taiteellisine, romanttisine ja urheilullisine pyrkimyksineen. Rami Sarmasto näyttelee kolmesta elokuvaroolistaan viimeisessä.
Elokuvan musiikillinen johtoaihe "Onnellinen sydämeni" esitellään aivan alussa, kun Lasse kehittää uuden iskelmän linnunlaulun inspiroimana. Sen jälkeen esitellään Lassen pitkäaikainen naapuri Laila, Lassen veli Rami ja Anjukka Reinonen, televisioyhtiön johtajan tytär. Anjukka kutsuu autokorjaamolla työskentelevän Ramin ajelulle Porvoon suuntaan. He pysähtyvät eräälle tanssilavalle, jossa Lasse esiintyy Erkki Ertaman orkesterin solistina. Anjukka kiinnittää välittömästi Lassen yhtyeineen isänsä televisiokanavalle, mutta ei tiedä vielä Ramin ja Lassen olevan veljeksiä.


title: Nuoruus vauhdissa

text: Laila työskentelee rouva Hilkkalan muotisalongissa, jonne Anjukan isä johtaja Reinonen saapuu. Reinonen haluaa Lailan laulamaan samaan televisio-ohjelmaan, jonne Anjukka otti Lassen. Elokuvan subrettipari Sandra Senninen ja Arvidy pääsevät myös esiintymään kyseiseen ohjelmaan. Anjukka saa isänsä ostamaan uuden moottoripyörän Ramille, jolloin nuori mies pääsee osallistumaan moottoripyöräkilpailuun. Laila on ihastunut Ramiin ja pelkää, että Anjukalla ja Ramilla on suhde.


title: Nuoruus vauhdissa

text: Reinox-TV-mainoksen ohjelma on menestys. Laila tulkitsee ikivihreän kappaleen "Tulipunaruusut", Lasse esittää elokuvan johtoaiheena olevan iskelmän ja Sandra näyttelee puistosketsin Arvidynsa kera.


title: Nuoruus vauhdissa

text: Elokuva huipentuu Turussa, jonne kaikki kerääntyvät seuraamaan Ruissalon ajoja. Rami voittaa kilpailun. Johtaja Reinosen ja rouva Hilkkalan välille on syttynyt rakkaussuhde, Sandra ja Arvidy ovat lämmittäneet vuosikymmenien takaisen suhteensa, Anjukka osoittaa kiinnostusta Lassea kohtaan ja Laila saa Raminsa.


title: Nuoruus vauhdissa

text: "Nuoruus vauhdissa" -elokuvan neljästä pääroolin esittäjästä Anja Haahdenmaa ja Rami Sarmasto olivat ammattinäyttelijöitä, Lasse Liemola ja Laila Kinnunen iskelmälaulajia. Elokuvan televisiomainososuudet ovat tietoista parodiaa televisiotoiminnasta, joka otti Suomessa tuolloin ensiaskeleitaan ja oli noussut kilpailemaan elokuvayleisön huomiosta. Tekijöidensä ”kevyeksi kesäkeitoksi musiikkimaustein” luonnehtimaan elokuvaan lisättiin Pacita Tomás Balletin "Pasodoble".


title: Nuoruus vauhdissa

text: "Nuoruus vauhdissa" kuvattiin Sovcolor-menetelmällä. Elokuvan yleisömenestys jäi melko huonoksi.


title: Nuoruus vauhdissa

text: Toisinaan "Nuoruus vauhdissa" on luettu iskelmäelokuvien joukkoon. Se eroaa muista lajityypin teoksista verraten vähäisen musiikkipitoisuutensa takia: elokuvassa esitetään seitsemäntoista musiikkikappaletta, kun muissa iskelmäelokuvissa niitä on jopa useita kymmeniä. "Nuoruus vauhdissa" -elokuvan juonenkehittely saa huomattavasti enemmän aikaa kuin tyylipuhtaissa iskelmäelokuvissa.


title: Nuoruus vauhdissa

text: Suomalainen värielokuva oli nuori ilmiö 1960-luvun alussa. Kriitikot kiinnittivät huomiota "Nuoruus vauhdissa" -teoksen onnistuneeseen värien käyttöön, mutta elokuvan tarinaa pidettiin kovin köykäisenä Uuden Suomen Heikki Eteläpää arvioi elokuvan melko huumorittomaksi ”huvinäytelmän tekeleeksi”. Tilanteiden eloisa vaihtelu sai kuitenkin kiitosta. Ylioppilaslehden Risto Hannula teilasi tanssikohtausten koreografian ja heikot lavastukset. Myöskään elokuvan musiikki ei lämmittänyt kriitikoita. Näyttelijöistä kehuja keräsi Senni Nieminen.


title: Nuoruus vauhdissa

text: Useita kertoja televisiossa esitettyä elokuvaa luonnehti kesäkuun 2012 esityksen aikaan julkaistussa arviossa eräs kriitikko kömpelöksi iltamatyyliseksi hupailuksi.


title: Aini Alhovuori

text: Aini Maria Alhovuori-Tervo (23. syyskuuta 1901 Tampere – 1982) oli suomalainen kirjailija.


title: Djennén piiri

text: Djennén piiri () on paikallishallintoalue Malin Moptin alueella. Sen pinta-ala on 4 563 neliökilometriä. Asukkaita on 207 300 henkeä.


title: Djennén piiri

text: Djennén piiri rajoittuu lännessä Ténenkoun, pohjoisessa Moptin ja idässä Bandiagaran piireihin sekä etelässä Ségoun alueeseen. Seutu kuuluu Sahelin ja Sudanin siirtymäalueeseen. Sen läpi virtaa Niger ja sen sivujoki Bani.


title: Djennén piiri

text: Piiriin kuuluu Djennén kaupunkikunta sekä 11 maalaiskuntaa: Dandougou Fakala, Derary, Fakala, Femaye, Kéwa, Madiama, Néma-Badenyakafo, Niansanarié, Ouro Ali, Pondori ja Togué Morari. Hallinnollinen keskus on Djenné. Kyliä on yhteensä 167. Asukkaat ovat fulbeja, bambaroita, bozoja, markoja, soninkeja, dogoneja, boboja, moseja ja tuaregeja.


title: Djennén piiri

text: Seudun pääelinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä. Djenné on yksi Malin tärkeimpiä matkailukohteita.


title: Matthew Centrowitz

text: Matthew Centrowitz (s. 18. lokakuuta 1989) on yhdysvaltalainen keskimatkojen juoksija, 1 500 metrin olympiavoittaja ja MM-mitalisti. Hän asuu Oregonissa ja on pituudeltaan 173 cm. Hän on opiskellut sosiologiaa Oregonin yliopistossa. Hänen isänsä Matthew Centrowitz Sr oli 1 500 metrin olympiaedustaja Montrealissa 1976.


title: Matthew Centrowitz

text: Centrowitz voitti alle 20-vuotiaiden Pan-Amerikan mestaruuden 1 500 metrillä São Paulossa 2007. Hän voitti 2008 saman ikäluokan Yhdysvaltojen-mestaruuden 5 000 metrillä ja oli alle 20-vuotiaiden MM-kilpailuissa samalla matkalla 11:s. Vuonna 2011 hän voitti 1 500 metrin NCAA:n ja Yhdysvaltojen-mestaruuden. Daegun MM-kilpailuissa hän sai pronssia ajalla 3.36,08. Istanbulin MM-hallikilpailuissa 2012 hän sijoittui 1 500 metrillä seitsemänneksi. Lontoon olympialaisissa hän sijoittui 1 500 metrillä neljänneksi ajalla 3.35,17. Hän voitti Yhdysvaltojen-mestaruuden 2013. Moskovan MM-kilpailuissa 2013 Centrowitz saavutti hopeaa ajalla 3.36,78.


title: Matthew Centrowitz

text: Centrowitz voitti 2015 Yhdysvaltojen-mestaruuden sisäradoilla mailin juoksussa ja ulkoradoilla 1 500 metrillä. Pekingin MM-kilpailuissa hän sijoittui 1 500 metrillä kahdeksanneksi. Hän voitti 2016 kotimaansa sisä- ja ulkoratojen mestaruuden 1 500 metrillä. Hän voitti samalla matkalla kultaa Portlandin MM-hallikilpailuissa ajalla 3.44,22. Rio de Janeiron olympialaisissa samana vuonna hän voitti matkan kultaa ajalla 3.50,00. Samalla hänestä tuli ensimmäinen yhdysvaltalainen 1500 metrin olympiavoittaja sitten vuonna 1908 kun Mel Sheppard voitti sen matkan kullan. Lontoon MM-kilpailuissa 2017 Centrowitz karsiutui 1 500 metrin alkuerissä.


title: Moptin piiri

text: Moptin piiri () on paikallishallintoalue Malin Moptin alueella. Sen pinta-ala on 7 262 neliökilometriä. Asukkaita on 368 500 henkeä.


title: Moptin piiri

text: Moptin piiri rajoittuu idässä Moptin alueen Douentzan ja Bandiagaran, etelässä Djennén ja lännessä Ténenkoun sekä pohjoisessa Youwaroun ja Timbuktun alueen Niafunkén piiriin. Sen läpi virtaa Niger ja sen sivujoki Bani. Seudulla on lukuisia järviä. Osa siitä kuuluu Dogonin tasankoon.


title: Moptin piiri

text: Piiriin kuuluu Moptin kaupunki sekä 14 maalaiskuntaa: Bassirou, Borondougou, Dialloubé, Fatoma, Konna, Korombana, Koubaye, Kounari, Ouro Modi, Ouroubé Douddé, Salsalbé, Sio, Socoura ja Soye. Hallinnollinen keskus on Mopti. Kyliä on yhteensä 239. Asukkaat ovat etupäässä fulbeja ja bozoja. Lisäksi on dogoneja, markoja, songhaita ja bambaroita.


title: Moptin piiri

text: Seudun läpi kulkevat valtatiet RN6 ja RN16. Nigerillä ja Banilla on jokiliikennettä. Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi ja hirssi.


title: Ténenkoun piiri

text: Ténenkoun piiri () on paikallishallintoalue Malin Moptin alueella. Sen pinta-ala on 11 297 neliökilometriä. Asukkaita on 163 600 henkeä.


title: Ténenkoun piiri

text: Ténenkoun piiri rajoittuu pohjoisessa Moptin alueen Youwaroun, idässä Moptin ja kaakossa Djennén piireihin sekä etelässä ja lännessä Ségoun alueeseen. Seudun kautta virtaa Niger ja sen sivujoki Diaka.


title: Ténenkoun piiri

text: Piiriin kuuluu Ténenkoun kaupunki sekä 9 maalaiskuntaa: Diafarabé, Diaka, Diondiori, Karéri, Ouro Ardo, Ouro Guiré, Sougoulbé, Togoré-Coumbé ja Togoro Kotia. Hallinnollinen keskus on Ténenkou. Kyliä on yhteensä 205. Asukkaat ovat etupäässä fulbeja ja bozoja. Lisäksi on markoja, songhaita ja bambaroita.


title: Ténenkoun piiri

text: Seudun tärkein liikenneväylä on Nigerjoki. Pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja.


title: Ténenkoun piiri

text: Piirissä toimii 43 ala- ja viisi yläkoulua, poliklinikka ja 13 terveyskeskusta.


title: Youwaroun piiri

text: Youwaroun piiri () on paikallishallintoalue Moptin alueella Malissa. Sen hallinnollinen keskus on Youwarou. Piirin pinta-ala on 7 139 neliökilometriä. Asukkaita on 108 500 henkeä (vuonna 2009, väestönlaskenta).


title: Youwaroun piiri

text: Youwaroun piiri muodostaa 9,0 % Moptin alueen pinta-alasta. Se rajoittuu idässä Moptin alueen Moptin ja etelässä Ténenkoun piireihin, lännessä Ségoun alueen Nionon piiriin ja pohjoisessa Timbuktun alueen Niafunkén ja Goundamin piireihin.


title: Youwaroun piiri

text: Piiri sijaitsee Nigerin sisämaasuistossa. Se on pinnanmuodostukseltaan etupäässä tasankoa. Paikoittain esiintyy hiekkadyynejä. Piirin läpi virtaa Niger ja sen haarajoet Issa Ber ja Ambiri. Järviä ovat Débo ja Walado.


title: Youwaroun piiri

text: Seutu kuuluu Sahelin vyöhykkeeseen. Vuotuinen sademäärä on 200–400 millimetriä. Säätä leimaavat hiekkamyrskyjä aiheuttava harmattan ja sateita tuova monsuuni. Kasvillisuus on pensassavannia ja ruohoniittyä. Eläinkunta on rikas.


title: Youwaroun piiri

text: Piirissä sijaitsevat Moptin alueen kaikki seitsemän suojeltua metsää. Ihmisen toiminnan ja ilmasto-olosuhteiden takia niiden alkuperäisestä 8 000 hehtaarin pinta-alasta oli vuonna 2007 jäljellä enää 942 hehtaaria. Débo- ja Waladojärvien niityt muodostavat 150 000 hehtaarin laajuisen karjan laidunalueen, joka kärsii ylilaiduntamisesta kauden lopussa.


title: Youwaroun piiri

text: Youwaroun piiri erotettiin Niafunkén piiristä Timbuktun alueen perustamisen yhteydessä vuonna 1977. Siihen kuuluu seitsemän maalaiskuntaa: Bembéré Tama, Déboye, Dirma, Dongo, Farimaké, N’Dodjigu ja Youwarou. Kyliä on yhteensä 177.


title: Youwaroun piiri

text: Väestöltään Youwarou on Moptin alueen piireistä pienin. Asukastiheys 14,5 henkeä neliökilometrillä on Douentzan piirin jälkeen toiseksi alhaisin (yhdessä Tenenkoun piirin kanssa). Asukkaat ovat fulbeja, bambaroita, mandinkoja, bozoja, somonoja ja songhaita.


title: Youwaroun piiri

text: Piirin tärkein liikenneväylä on Nigerjoki. Maanteitä ei ole käytännössä katsoen lainkaan.


title: Youwaroun piiri

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit, hevoset ja siipikarja. Bozojen ja somonojen harjoittama kalastus on hyvinä vuosina huomattavaa, mutta kärsii kuivuudesta ja välineiden puutteesta. Lisäksi harjoitetaan käsityöammatteja ja kaupankäyntiä.


title: Youwaroun piiri

text: Piirissä toimii 32 alakoulua ja kaksi yläkoulua (vuonna 2003/2004). Youwarou on Moptin alueen piireistä ainoa, jossa ei ole keskikoulua. Terveyspalvelut käsittävät piirin poliklinikan ja seitsemän kunnallista terveyskeskusta (vuonna 2008). Kulttuurilaitoksia ovat kirjasto ja kaksi nuorisotaloa. Vesihuolto kattaa 88,4 % tarpeesta. Piirissä on lanka- ja matkapuhelinverkot, mutta ei sähköverkkoa.


title: Oskari Kuitunen

text: Oskari Kuitunen (3. syyskuuta 1892 Kangasniemi – 22. syyskuuta 1972 Mikkeli) oli suomalainen kansakoulunopettaja, kansanperinteen kerääjä ja runoilija.


title: Oskari Kuitunen

text: Kuitunen toimi opettajana Kangasniemen Harjunmaan koululla vuoteen 1959 saakka. Hän keräsi Kangasniemen alueelta sanoja ja sanontoja sekä noin 14 000 paikannimilappua.


title: Bandiagaran piiri

text: Bandiagaran piiri () on paikallishallintoalue Malin Moptin alueella. Sen pinta-ala on 10 520 neliökilometriä. Asukkaita on 318 000 henkeä.


title: Bandiagaran piiri

text: Bandiagaran piiri rajoittuu pohjoisessa Moptin alueen Douentzan, idässä Koron, etelässä Bankassin sekä lännessä Djennén ja Moptin piireihin. Seutu käsittää Dogonin ylängön.


title: Bandiagaran piiri

text: Piiriin kuuluu Bandiagaran kaupunkikunta sekä 20 maalaiskuntaa: Bara Sara, Borko, Dandoli, Diamnati, Dogani Béré, Doucoumbo, Dourou, Kendé, Kendié, Lowol Guéou, Métoumou, Ondougou, Pélou, Pignari Bana, Pignary, Sanghan, Ségué Iré, Soroly, Timniri ja Wadouba. Hallinnollinen keskus on Bandiagara. Asukkaat ovat etupäässä dogoneja. Lisäksi on fulbeja, soninkeja, bambaroita ja bozoja.


title: Bandiagaran piiri

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maapähkinä, fonio, seesami ja sipuli. Kotieläimiä ovat naudat, lampaat, vuohet ja aasit. Lisäksi harjoitetaan kaupankäyntiä ja käsityöammatteja.


title: Paavo Montonen

text: Paavo Montonen (28. marraskuuta 1892 Uusikirkko – 23. joulukuuta 1986 Helsinki) oli suomalainen toimittaja, pakinoitsija ja kirjailija.


title: Paavo Montonen

text: Montonen toimi Helsingin Sanomien Viipurin kirjeenvaihtajana 1927–1932 ja hän pakinoi Uusi Suomi-lehteen 1943–1944 nimimerkillä "Jeremias". Montonen oli aktiivisesti mukana myös nuorisoseuraliikkeessä.


title: Markat

text: Markat ovat mandekieltä puhuva etninen ryhmä, joka elää etupäässä Malin Ségoun alueella sekä Burkina Fasossa.


title: Markat

text: Markat ovat alkuperältään soninkeja, jotka ovat omaksuneet bambaroiden kulttuurin. Tärkeimmät elinkeinot ovat kaupankäynti ja maanviljely. Suuri osa on muuttanut töihin Bamakoon tai naapurimaihin. Uskonnoltaan markat ovat muslimeja.


title: Markat

text: "Marka"-nimitystä käytetään usein myös Malin ja Burkina Fason soninkeista sekä Nigerjoen sisämaasuiston nononkeista.


title: Ounasloma

text: Ounasloma on vuonna 1985 perustettu perheyritys, joka vuokraa mökkejä Enontekiön kirkonkylässä Hetassa. Mökkejä on 13 kappaletta ja ne ovat hirsirakenteisia.


title: Ounasloma

text: Ounasloma toimii jo neljännessä suoraan alenevassa polvessa. Matkailun juuret ovat Lapin vanhimmat ja alkavat jo vuodelta 1924, jolloin Anna Kreeta ja Fredrik Vuontisjärvi alkoivat majoittaa kodissaan matkailijoita ja perustivat Hetan Majatalon. Sotien jälkeen tehtiin ensimmäinen sukupolvenvaihdos. Kalle ja Maija Vuontisjärvi perustivat kestikievarin ja saivat Suomen viimeiset kestikievarioikeudet. Vuonna 1960 Kalle ja Maija Vuontisjärvi laajensivat majataloa ja perustivat leirintäalueen Närpistöjoen ja Ounasjärven väliin jäävälle hiekkakankaalle. Ensimmäinen mökki rakennettiin vuonna 1963, jolloin alkoi mökkien vuokraustoiminta. Vuonna 1985 tehtiin seuraava sukupolvenvaihdos ja nimi vaihtui Leirikentästä Ounaslomaksi. Ounasloman yrittäjäksi alkoi Maijan ja Kallen poika Alpo ja Hetan Majataloa jatkoi Alpon veli Matti. Ounasloman ensimmäinen hyvin varusteltu mökki eli huvila rakennettiin 1987. Näin telttailu väheni ja mökkien vuokraus yleistyi Ounaslomassa 80-luvulla. Nykyaikaiset huvilat rakennettiin vuosina 1987 ja 1997.


title: Robert Andersson

text: Robert Theodor Andersson (18. lokakuuta 1886 Tukholma – 2. maaliskuuta 1972 Tukholma) oli ruotsalainen vesipalloilija, uimahyppääjä ja uimari. Hän edusti seuratasolla Stockholms KK:ta.


title: Robert Andersson

text: Andersson kilpaili Ateenan välikisoissa 1906 uimahyppyjen kerroshypyissä, joissa hän sijoittui seitsemänneksi, ja 100 metrin vapaauinnissa, jossa hän oli yhdeksäs. Hän oli kerroshypyissä neljäs vuoden 1908 olympialaisissa, jonka lisäksi hän kilpaili 100 ja 400 metrin vapaauinnissa pudoten ensimmäisellä kierroksella molemmissa lajeissa. Lontoossa pidetyissä kisoissa hän kuului Ruotsin pronssia voittaneeseen vesipallojoukkueeseen.


title: Robert Andersson

text: Andersson sai Tukholman olympiakisoista 1912 vesipallosta hopeaa ja pääsi puolivälieriin saakka 100 metrin vapaauinnissa, mutta karsiutui kerroshypyissä alkuerissä. Ensimmäisen maailmansodan jälkeen vuoden 1920 kisoissa hän voitti vesipallosta pronssia ja ui maansa 4 × 200 metrin vapaauintiviestijoukkueessa, joka sijoittui neljänneksi.


title: Robert Andersson

text: Robertin sisko Selma sekä veljet Adolf ja Erik kilpailivat kaikki vesiurheilulajeissa.


title: Robert Andersson

text: Andersson teki vuonna 1909 200 metrin rintauinnin maailmanennätyksen 3.08,3. Frederick Holmanin edellinen ennätys parani 0,9 sekunnilla. Ennätys pysyi voimassa seuraavaan vuoteen, kunnes Felicien Courbet rikkoi sen.


title: Influenssi

text: Influenssi eli "sähköstaattinen induktio" on ilmiö, joka esiintyy metalli- tai muissa johdekappaleissa niiden ollessa sähkövarauksellisen kappaleen läheisyydessä. Tällöin johdinelektronit siirtyvät johdekappaleen sisällä niin, että sen toinen pää saa positiivisen, toinen negatiivisen varauksen.


title: Influenssi

text: Jos eristetty metallikappale tuodaan lähelle lasisauvaa, joka on hankaamalla saatu positiivisesti sähköiseksi, se vetää puoleensa metallissa olevia johdinelektroneja, joista merkittävä osa näin ollen siirtyy kappaleen siihen päähän, joka on lähempänä lasisauvaa. Metallikappaleen tämä pää saa näin ollen negatiivisen ja toinen pää positiivisen varauksen. Jos metallikappale taas tuodaan lähelle negatiivisesti varattua kappaletta, se työntää metallin johdinelektroneja luotaan, joten ne keskittyvät sen vastakkaiseen päähän. Täten lähempänä varattua kappaletta oleva metallikappaleen osa saa positiivinen, vastakkainen pää negatiivisen varauksen. Jos tällä tavoin käsitelty metallisauva katkaistaan, sen toiseen osaan jää positiivinen, toiseen negatiivinen varaus.


title: Influenssi

text: Jos taas metallisauva ei ole eristetty vaan sen toinen pää on kytketty maahan eli maadoitettu, elektroneja siirtyy maasta kappaleeseen tai päinvastoin. Täten metallikappale saa positiivisen tai negatiivisen sähkövarauksen. Influenssin avulla siis voidaan metalleihinkin saada aikaan staattinen sähkövaraus, vaikka niitä ei voida saada hankaamalla sähköisiksi.


title: Influenssi

text: Influenssilla on suuri merkitys myös kondensaattoreissa. Jos kondensaattorin toiseen levyyn tuodaan varaus, esimerkiksi kytkemällä se jännitelähteen toiseen napaan ja toinen levy maadoitetaan, tähän levyyn muodostuu yhtä suuri, mutta vastakkaismerkkinen sähkövaraus.


title: Michael Steele (muusikko)

text: Michael Steele (oikealta nimeltään Susan Thomas; s. 2. kesäkuuta 1955) on yhdysvaltalainen muusikko ja säveltäjä. Hän on esiintynyt kitaristina, basistina ja laulajana. Steele oli yksi The Runaways -yhtyeen perustajajäsenistä ja kuului vuosina 1983–2005 The Bangles -yhtyeeseen. The Runawaysissa hän käytti nimeä Micki Steele.


title: Michael Steele (muusikko)

text: Steele kuului The Runawaysin alkuperäismiehitykseen Joan Jettin ja Sandy Westin kanssa, mutta erosi tai erotettiin ennen esikoisalbumin äänitystä. Eron syynä olivat musiikilliset ja henkilökohtaiset skismat yhtyeen tuottajan Kim Fowleyn kanssa. Steeleä kuullaan Runawaysin riveissä vuonna 1993 julkaistulla "Born to be Bad" -albumilla, joka on koottu vuoden 1975 demonauhoituksista. Useimmissa tämän albumin raidoista Steele soittaa bassoa ja laulaa melodiaa, ja lisäksi sanoitukset ja sovitukset on merkitty Steele, Jett, Fowley -yhteistyöksi.


title: Michael Steele (muusikko)

text: Vaikka Steele kiinnitettiin The Banglesiin alun perin vain rivibasistiksi korvaamaan Annette Zilinskas, hän osallistui "Different Light" -albumista lähtien merkittävästi yhtyeen sävellys-, sanoitus- ja sovitustyöhön sekä lauluosuuksiin.


title: Sininen Saimaa

text: Sininen Saimaa on suomalainen matkailuaiheinen dokumenttielokuva vuodelta 1954.


title: Viapori (lyhytelokuva)

text: Viapori - Suomenlinna on lyhyt dokumentti Suomenlinnasta vuodelta 1972.


title: Pullmanin lakko

text: Pullmanin lakko () oli koko Yhdysvaltain laajuinen konflikti vuonna 1894.


title: Pullmanin lakko

text: Taustalla oli rautatievaunuja valmistaneen Pullman Palace Car Companyn päätös alentaa työntekijöidensä palkkoja 25 prosentilla vuoden 1893 laskusuhdanteen seurauksena. Yhtiön tehdaskaupungissa Illinoisin Pullmanissa lähellä Chicagoa ei kuitenkaan suoritettu vastaavia vuokrien alennuksia, joten työntekijöiden elinkustannukset nousivat äkisti. Tämän seurauksena noin 4 000 yhtiön työntekijää meni korpilakkoon 11. toukokuuta 1894. Yrityksen omistaja George Pullman ei kuitenkaan halunnut neuvotella lakkoilevien työntekijöiden kanssa. Tämän seurauksena Eugene V. Debs, aikansa suurimman rautatietyöntekijöiden ammattiliiton American Railway Unionin johtaja, julisti Pullmanin junat maanlaajuiseen boikottiin. Ammattiliittoon kuuluneet rautatietyöläiset 27:ssä osavaltiossa kieltäytyivät ajamasta Pullmanin valmistamia vaunuja, minkä takia Pullmanin oli pakko lopettaa vaunujen valmistaminen lakon ajaksi kokonaan.


title: Pullmanin lakko

text: American Railway Unionin boikotti alkoi 26. kesäkuuta. Seuraavan neljän päivän aikana 125 000 rautatietyöläistä lopetti työnteon vastalauseena työnantajiensa määräyksille käyttää myös Pullmanin vaunuja. Rautatieyhtiöt palkkasivat lakkoilevien työntekijöiden tilalle lakkorikkureita, mikä kiristi osapuolien välejä entisestään.


title: Pullmanin lakko

text: 29. kesäkuuta Debs järjesti rauhanomaisen mielenosoituksen Blue Islandilla Illinoisissa lakkoilijoiden tueksi. Mielenosoitus kuitenkin yltyi väkivaltaiseksi ja osa mielenosoittajista sytytti alueelle tulipaloja ja suisti junia raiteilta. Tästä huolimatta ihmisten sympatiat olivat lakkolaisten puolella ja kymmenet tuhannet ihmiset jäivät pois töistä osoittaakseen tukeaan rautatieläisille.


title: Pullmanin lakko

text: Illinoisin kuvernööri John P. Altgeld sympatisoi lakkolaisia ja kieltäytyi käyttämästä sotilasjoukkoja mielenosoitusten hajottamiseen. Saadakseen mielenosoitukset päättymään presidentti Grover Cleveland päätti 4. heinäkuuta lähettää Illinoisiin liittovaltion sheriffejä sekä noin 12 000 armeijan sotilasta, komentajanaan Nelson Miles. Liittovaltion joukkojen saapuminen Blue Islandille johti mielenosoittajien ja armeijan yhteenottoon, jossa kuoli 13 ja haavoittui 57 lakkolaista. Lakko päättyi viikon sisällä ja joukot kutsuttiin takaisin 20. heinäkuuta.


title: Pullmanin lakko

text: Lakon aikana oikeusministeri Richard Olney oli ohjeistanut oikeusistuimet antamaan määräyksiä, joiden mukaan postinkulkua ja osavaltioiden välistä kauppaa hidastavat toimet (toisin sanoen lakko ja boikotti) tulisi lopettaa. Koska Debs ja muut ammattiyhdistysjohtajat eivät olleet noudattaneet näitä määräyksiä, heidät tuomittiin myöhemmin vankeuteen oikeuden halveksinnasta. Osavaltioiden välisen kaupan haittaamisen kriminalisointi liittyi vuoden 1890 Sherman Antitrust Act -lakiin. Pullmanin lakon jälkiselvittely osoitti, miten monopoliyrityksiä vastaan tarkoitettu antitrustilainsäädäntö käännettiinkin ammattiliittoja vastaan.


title: Nauhanorsukala

text: Nauhanorsukala ("Gymnarchus niloticus") on arapaimakaloihin kuuluva kalalaji, jota tavataan makeista vesistä trooppisesta Afrikasta. Se on ainoa laji nauhanorsukalojen ("Gymnarchidae") heimossa.


title: Nauhanorsukala

text: Nauhanorsukala on pitkulainen ja pitkäkuonoinen kala, joka jää yleensä alle 90 cm pitkäksi mutta voi kasvaa 167 cm pitkäksi ja saavuttaa 18,5 kg:n painon. Lajin ruumis kapenee kohti pyrstöä ja sillä ei ole pyrstöevää. Myös rinta- ja peräevät puuttuvat. Nauhanorsukalan selkäevä on pitkä ja kalat käyttävät selkäeväänsä uimiseen. Nauhanorsukala kykenee luomaan heikon sähkömagneettisen kentän elimellään, joka ulottuu pyrstön kärjestä lähes koko ruumiin mittaisena. Sähköistä elintään kala käyttää muun muassa saaliin ja parittelukumppanien paikantamiseen. Nauhanorsukala voi hengittää uimarakkonsa avulla happea suoraan ilmasta. Väriltään nauhanorsukala on harmaa, suomut ovat pienet ja puuttuvat päästä. Toisin kuin monilla muilla arapaimakalojen lahkon lajeilla nauhanorsukalalle ei ole hampaita kielessä.


title: Nauhanorsukala

text: Nauhanorsukalaa tavataan trooppisesta Afrikasta päiväntasaajanseudulta Niilistä, Nigerjoesta, Voltajoesta, Tšadin ja Senegalin alueen joista sekä Nasser- ja Turkanajärvistä. Nauhanorsukala on runasalukuisin Afrikan länsiosissa, itäisessä Afrikassa vaarantuneeksi ja laji voi olla jopa paikoitellen hävinnyt Pohjois-Afrikassa. Kokonaisuudessaan lajin kanta kuitenkin arvioidaan elinvoimaiseksi.


title: Nauhanorsukala

text: Nauhanorsukala on petokala, jonka ravintoa ovat kalat, äyriäiset ja muut selkärangattomat eläimet sekä sammakot. Erityisesti nuorena ne syövät vesihyönteisiä. Päivisin se piileskelee usein juurakoiden ja vesikasillisuuden joukossa. Kutuaikaan nauhanorsukalat rakentavat vesikasveista kelluvan pallomaisen rakennelman, jonka halkaisija voi olla jopa 1,5 metriä. Naaras kutee rakennelman sisälle ja sekä koiras että naaras vartioivat kutua. Nauhanorsukala on Afrikassa paikallisesti tärkeä ruokakala.


title: Unto Paananen

text: Unto Einar Paananen (5. kesäkuuta 1934 Pylkönmäki – 10. maaliskuuta 2009 Oulu) oli suomalainen filosofian tohtori, antiikintutkija, Italian kulttuurin tuntija ja latinan kielen lehtori. Hän toimi Suomen Rooman-instituutin johtajana 1986–1989. Paananen sai professorin arvon vuonna 2000. Hänet tunnettiin myös kirja-arvostelijana ja viinintuntijana sekä luottamustehtävistään historiaseuroissa.


title: Jesper Jensen

text: Jesper Jensen voi tarkoittaa seuraavia henkilöitä:


title: Reinhold Ferdinand Sahlberg

text: Reinhold Ferdinand Sahlberg (23. joulukuuta 1811 Turku – 18. maaliskuuta 1874 Yläne) oli suomalainen luonnontutkija, museomies, lääkäri ja tilanomistaja.


title: Reinhold Ferdinand Sahlberg

text: Sahlberg oli entomologisukua, hänen isänsä oli professori Carl Reinhold Sahlberg ja äitinsä Johanna Sofia Björkfors. Hän valmistui filosofian kandidaatiksi 1835, lääketieteen lisensiaatiksi 1839 ja lääketieteen tohtoriksi 1840. Sahlberg toimi vuodesta 1829 yliopiston luonnonhistorian museon amanuenssina ja sitten inspehtorina vuodesta 1844, mutta ei saanut tavoittelemaansa professuuria hävittyään haussa Alexander von Nordmannille, vaikka olikin toiminut eläin- ja kasvitieteen vt. professorina 1847–49. Professorin viran hakua varten hän julkaisi 1848 tutkimuksen "Monographia Geocorisarum Fenniae". Hänet syrjäytettiin yliopistosta ja hän siirtyi kartanonomistajaksi, maanviljelijäksi ja suurperheen isäksi Yläneen Uuteenkartanoon.


title: Reinhold Ferdinand Sahlberg

text: Nuorena tiedemiehenä Sahlberg teki pitkän luonnontieteellisen tutkimusmatkan 1839–1843, purjehtien suomalaisen kuvernööri Arvid Adolf Etholénin kanssa Kap Hornin ympäri Alaskan Sitkaan, jossa toimi lääkärinä vuoden ajan. Hän palasi Suomeen Aleuttien ja Siperian kautta, viipyen vuoden verran Baikalin alueella ja keräten runsaat luonnontieteelliset kokoelmat. Pojanpoika Uunio Saalas on kuvannut matkaa Sahlbergin päiväkirjamerkintöjen avulla. Brasiliaan Sahlberg teki tutkimusmatkan 1849–1850. Keräämistään hyönteisistä Sahlberg julkaisi kaksi tutkielmaa, 1844 ja 1846.


title: Reinhold Ferdinand Sahlberg

text: Sahlbergin puoliso vuodesta 1843 oli Christina Sofia Brusin (k. 1877), John Sahlberg oli heidän poikansa.


title: Hirtettyjen kettujen metsä (elokuva)

text: Hirtettyjen kettujen metsä on Jouko Suikkarin vuonna 1986 käsikirjoittama ja ohjaama elokuva, joka perustuu Arto Paasilinnan samannimiseen romaaniin.


title: Hirtettyjen kettujen metsä (elokuva)

text: Elokuva on esitetty kolme kertaa televisiossa TV2-kanavalla: 1.1.1987, 24.8.1994 ja 28.12.1996.


title: Hirtettyjen kettujen metsä (elokuva)

text: Jouko Suikkari (s. 1948) oli valmistunut ohjaajaksi Taideteollisen korkeakoulun elokuva- ja tv-linjalta vuonna 1977, käynyt Yleisradion ohjaajakurssin ja työskennellyt valokuvaajana, tv-toimittajana ja tv-ohjaajana. Hän kertoi lukeneensa Paasilinnan "Hirtettyjen kettujen metsän" heti romaanin ilmestyttyä vuonna 1983 ja ryhtyneensä välittömästi suunnittelemaan aiheesta elokuvaa. Alun perin "Hirtettyjen kettujen metsästä" piti tulla televisioelokuva, mutta lopulta se valmistui Yleisradion ja Suikkarin oman yrityksen, keravalaisen Studio Artesis Oy:n yhteisenä tuotantona ja se päätettiin esittää ensin elokuvateattereissa. ”Tätä suunniteltiin kolme vuotta, filmattiin kolme kuukautta ja lopulta se piti saattaa teatterikuntoon kolmen päivän varoitusajalla”, Suikkari totesi ensi-illan kynnyksellä (Iltalehti 15.3.1986).


title: Hirtettyjen kettujen metsä (elokuva)

text: Esikoiselokuvansa ensi-illan aikaan Suikkarilla oli valmiina käsikirjoitus myös Paasilinnan romaanista "Isoisää etsimässä", mutta TV2:n vetäydyttyä hankkeesta elokuva ei koskaan toteutunut. Suikkarin seuraava pitkä näytelmäelokuva "Rundi" valmistui 1990.


title: CIDOC Conceptual Reference Model

text: CIDOC CRM (CIDOC Conceptual Reference Model) on johtava standardi kulttuuriperinnön tallennuksessa ja luokittelussa. Järjestelmää on laajennettu muun muassa MPEG-7-standardilla. Standardin kehittämisestä vastaa Center for Intercultural Documentation (CIDOC) -organisaatio.


title: CIDOC Conceptual Reference Model

text: CIDOC CRM:n päätarkoitus on mahdollistaa kulttuuriperintöön liittyvän tiedon siirtäminen eri muotoisistä lähteistä. Tähän pyritään tarjoamalla sisällön määritelmiä ja selvennyksiä, joiden avulla eri muotoiset tiedot voidaan muuttaa yleisesti ymmärrettävään muotoon. Tämä voidaan tehdä esimerkiksi yhden instituution sisällä erilaisista omista tietolähteistä tai eri tahojen muodostamasta tiedosta Internetissä.


title: CIDOC Conceptual Reference Model

text: CRM määrittelee kulttuuriperinnön ja museoiden dokumentaatiossa käytettyjen tietokantarakenteiden semantiikkaa ja dokumenttien rakennetta pyrkien selittämään yleisellä tasolla nykyisin dokumentoitavaa sisältöä. Se ei kuitenkaan määrittele terminologiaa, jota tietosisällössä käytetään, eikä ohjeista, mitä pitäisi dokumentoida.


title: CIDOC Conceptual Reference Model

text: Erityisiä tavoitteita, joihin CRM pyrkii, ovat:


title: Chris Zylka

text: Chris Zylka, oikealta nimeltään Chris Settlemire, (s. 9. toukokuuta 1985 Warren, Ohio) on yhdysvaltalainen näyttelijä ja malli. Hän on näytellyt muun muassa televisiosarjoissa "Noitapiiri" ja "The Leftovers".


title: Chris Zylka

text: Chris Zylka syntyi Ohion Warrenissa. Hänen alkuperäinen sukunimensä on Settlemire, mutta näyttelijänä hän on ottanut käyttöön äitinsä tyttönimen. Zylka aloitti uransa vieraillessaan televisiosarjassa "90210".


title: Liejukana (televisioelokuva)

text: Liejukana on Philip Levenen jännitysnäytelmään perustuva suomalainen mustavalkoinen televisioelokuva vuodelta 1968. Tarinan keskiössä on rahapulassa riutuva, kiristyksen kohteena oleva lintutieteilijä George Appleby. Vahingossa hän tulee surmanneeksi kiristäjänsä. Tapahtumat sijoittuvat Lontooseen.


title: Matthew Stafford

text: John Matthew Stafford (s. 7. helmikuuta 1988, Tampa, Florida) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Detroit Lionsissa.


title: Matthew Stafford

text: Stafford oli NFL:n varaustilaisuuden ensimmäinen valinta vuonna 2009.


title: Matthew Stafford

text: Detroit Lions varasi Georgian yliopistossa pelanneen Staffordin vuoden 2009 NFL:n varaustilaisuudessa koko tilaisuuden ensimmäisenä pelaajana. Hän teki Lionsin kanssa kuusivuotisen sopimuksen, jonka arvo voi nousta yhteensä 78 miljoonaan dollariin. Lionsin päävalmentaja Jim Schwartz nosti Staffordin edellisen aloittajan Daunte Culpepperin ohi jo ennen tulokaskautensa alkua. Avauskaudellaan hän pelasi yhteensä kymmenen ottelua, jouduttuaan loppukaudeksi sivuun lievän polvivamman vuoksi.


title: Matthew Stafford

text: Staffordin toinen ammattilaiskausi alkoi ikävästi, hänen loukattuaan olkapäänsä avausottelussa Chicago Bearsia vastaan. Vamma ei kuitenkaan estänyt Staffordia pelaamasta, mutta kolmannessa ottelussa hän loukkasi saman olkapään uudelleen. Nyt jouduttiin turvautumaan leikkaukseen, joka myös päätti Staffordin kauden vain kolmen ottelun jälkeen.


title: Matthew Stafford

text: Olkapään kuntouduttua Staffordista tuli kolmannella kaudellaan NFL-historian neljäs yli 5000 jaardia kaudessa heittänyt pelinrakentaja. Hänet valittiin kauden päätteksi myös vuoden comeback-pelaajaksi.


title: Brigitte Lahaie

text: Brigitte Lahaie (s. 12. lokakuuta 1955, Tourcoing, Ranska) on ranskalainen radiotoimittaja ja entinen pornonäyttelijä, joka on näytellyt myös eroottisissa elokuvissa sekä mainstream-elokuvissa. Lahaien ura aikuisviihteen parissa rajoittuu vuosiin 1976-1980, jona aikana hän ehti esiintyä kymmenissä pornoelokuvissa.


title: Brigitte Lahaie

text: Lahaie jätti aikuisviihteen vähitellen 1970-luvun lopulla. Vuonna 1978 hän näytteli pienen roolin Jean Rollinin eroottisessa kauhuelokuvassa Les raisins de la mort ja jo vuotta myöhemmin hän oli pääosassa saman ohjaajan elokuvassa Fascination. Yhteistyö Rollinin kanssa oli alkanut jo aiemmin hardcore-pornon merkeissä. Lahaien näyttelijänura on jatkunut aina 2000-luvulle saakka useilla sivu- ja päärooleilla. Aktiivisimmillaan hän oli 1980-luvulla.


title: Brigitte Lahaie

text: Tällä hetkellä Lahaie juontaa seksuaalisuuteen ja rakkauteen keskittyvää päivittäistä radio-ohjelmaa "Lahaie, l'Amour et Vous".


title: Suomen presidentinvaali 2018

text: Suomen presidentinvaali 2018 järjestettiin 28. tammikuuta 2018. Vaaleissa valittiin Suomen tasavallan presidentti toimikaudelle 2018–2024. Ehdolla olivat istuva presidentti Sauli Niinistö (sit.) sekä Tuula Haatainen (sd.), Pekka Haavisto (vihr.), Laura Huhtasaari (ps.), Merja Kyllönen (vas.), Nils Torvalds (r.), Matti Vanhanen (kesk.) ja Paavo Väyrynen (sit.).


title: Suomen presidentinvaali 2018

text: Nykylainsäädännön mukaisesti presidentinvaali järjestettiin vaalivuoden tammikuun neljäntenä sunnuntaina eli 28. tammikuuta 2018. Vaalin ennakkoäänestys oli 17.−23. tammikuuta 2018.


title: Suomen presidentinvaali 2018

text: Istuva presidentti Sauli Niinistö sai ensimmäisellä kierroksella yli puolet äänistä, joten hänet valittiin jatkokaudelle ilman toista kierrosta. Tämä oli ensimmäinen kerta suoran kansanvaalin historiassa, kun ehdokas on valittu jo ensimmäisellä äänestyskierroksella. Lisäksi ensimmäistä kertaa presidentiksi valittiin valitsijayhdistyksen kautta ehdolla ollut ehdokas.


title: Suomen presidentinvaali 2018

text: Eduskunta suunnitteli kaikkien valtiollisten vaalien siirtämistä huhtikuun kolmannelle sunnuntaille, mutta presidentinvaalit jäivät lopulta uudistuksen ulkopuolelle.


title: Suomen presidentinvaali 2018

text: Maakuntavaalit 2018 oli tarkoitus järjestää presidentinvaalin ensimmäisen kierroksen yhteydessä, mutta maakuntauudistuksen lykkäytyessä maakuntavaalit siirrettiin myöhemmäksi.


title: Suomen presidentinvaali 2018

text: Eduskuntatutkimuksen keskuksen erikoistutkija Jenni Karimäen mukaan istuvalla presidentillä on aina selkeä etulyöntiasema vaaleihin. Itsenäisen Suomen historiassa istuva presidentti on hävinnyt presidentinvaalin vain kerran, kun P. E. Svinhufvud hävisi vuoden 1937 presidentinvaaleissa pääministerinä toimineelle Kyösti Kalliolle. Niinistö ilmoitti Suomen satavuotisjuhlavuoden vedoten, että hän aloittaisi vaalikampanjansa todella vasta itsenäisyyspäivän jälkeen. Vaalikampanjan lyhentäminen on hänelle etu, sillä muista ehdokkaista poiketen hän on istuvana presidenttinä julkisuudessa ilman varsinaista ehdokkuuttakin.


title: Suomen presidentinvaali 2018

text: Niinistön korkeaan suosioon vaikutti myös se, että eduskuntapuolueilla oli hankala löytää ehdokkaita, jotka pystyisivät kunnolla haastamaan Niinistön. Moni ehdokkaaksi pyydetty kieltäytyi ehdokkuudesta, sillä Niinistön korkea kansansuosio aiheutti ajatuksen varmasta tappiosta. Helsingin Sanomien teettämän 19. tammikuuta julkaistun gallupin mukaan keskustan omaa ehdokasta Matti Vanhasta äänestäisi 18 prosenttia keskustalaisista ja SDP:n omaa ehdokasta Tuula Haataista 10 prosenttia SDP:tä äänestävistä.


title: Suomen presidentinvaali 2018

text: Presidentin tehtäviin kuuluu Suomen ulko- ja turvallisuuspolitiikasta huolehtiminen yhdessä valtioneuvoston kanssa, mutta monet pitävät nimenomaan Venäjä-suhteiden vaalimista presidentin tärkeimpänä asiana. Niinistö onnistui antamaan presidenttikaudellaan vaikutelman vahvasta ja määrätietoisesta henkilöstä, mikä auttoi häntä Krimin valtaukseksen jälkeisten kiristyneiden Venäjä-suhteiden aikaisissa olosuhteissa.


title: Suomen presidentinvaali 2018

text: Vasemmistoliiton presidenttiehdokas Merja Kyllönen ilmoitti vaaliteemoikseen rauhan ja tavallisten ihmisten arjen. Kyllönen arvosteli kampanjassaan muun muassa harmaata taloutta sekä korosti hyvinvointivaltion merkitystä. Kyllösen mukaan Suomi on liian kallellaan sotilasliitto Natoon.


title: Suomen presidentinvaali 2018

text: Kyllösen kampanja alkoi marraskuussa 2017. Kyllösen kampanjapäällikkö oli Joonas Leppänen, joka on Vasemmistoliiton puoluesihteeri.


title: Suomen presidentinvaali 2018

text: Vihreiden presidenttiehdokas Pekka Haavisto ilmoitti tavoitteekseen, että Suomen tulee edistää kansainvälistä rauhaa ja vakautta tukemalla YK:ta, rauhanturvaamista, siviilikriisinhallintaa ja rauhanprosesseja sekä puuttumalla kriisien alkusyihin. Haavisto kertoi vastustavansa viholliskuvien luomista, leimaamista ja syrjintää. Haavisto vastustaa Nato-jäsenyyttä ja Nato-kansanäänestystä nykyisessä tilanteessa.


title: Suomen presidentinvaali 2018

text: Haavisto aloitti kampanjansa vierailemalla keväällä ja kesällä 2017 eri tilaisuuksissa. Hänen kampanjapäällikkönsä oli Riikka Kämppi. Virallinen kampanjan avaustilaisuus pidettiin 20. syyskuuta 2017 Helsingissä.


title: Suomen presidentinvaali 2018

text: Keskustan presidenttiehdokas Matti Vanhanen ilmoitti vastustavansa Suomen Nato-jäsenyyttä ja olevansa Paasikiven–Kekkosen linjalla. Hän kertoi kannattavansa Suomen ja Ruotsin pitämistä sotilasliittojen ulkopuolella, jotta Venäjän ei tarvitsisi pitää Suomea uhkana itselleen. Vanhasen mukaan ”Suomen ulkopolitiikkaan on palautettava koko maailma”. Vanhanen katsoo Suomen uhkana olevan kahtiajaon. Vaalimanifestissaan hän korostaa työn ja yrittämisen merkitystä Suomessa.


title: Suomen presidentinvaali 2018

text: Vanhanen asetettiin ehdokkaista ensimmäisenä ehdolle. Hänen kampanjansa alkoi syksyllä 2017. Hänen kampanjapäällikkönsä on Jouni Ovaska.


title: Suomen presidentinvaali 2018

text: Perussuomalaisten presidenttiehdokas Laura Huhtasaari on EU-kriittinen. Hänen mielestään EU pitäisi muuttaa selkeästi itsenäisten valtioiden vapaakauppa-alueeksi. Huhtasaari tukee parlamentaarista järjestelmää, jossa eduskunnan tulee nauttia presidentin luottamusta. Presidentti pystyisi näin vaikuttamaan ulkopolitiikan suunnan lisäksi myös sisäpolitiikan suuntaan, kuten on useissa muissakin Euroopan demokratioissa, esimerkiksi Itävallassa. Hän kannattaa myös tiukempaa maahanmuuttopolitiikkaa. Hän pitää Pariisin ilmastosopimuksen ”EU-sovellutusta katastrofaalisena Suomelle”. Huhtasaari olisi valmis palauttamaan presidentin valtaoikeuksia. Laura Huhtasaaren kampanjateema oli ”Suomalaisten etuja on uskallettava puolustaa”.


title: Suomen presidentinvaali 2018

text: Huhtasaaren kampanjapäällikkö oli Riikka Purra.


title: Suomen presidentinvaali 2018

text: SDP:n presidenttiehdokas Tuula Haatainen ilmoitti, että hän harjoittaisi samankaltaista ulkopolitiikkaa kuin Tarja Halonen. Haatainen ilmoitti painottavansa kestävää kehitystä, ympäristöasioita, globaalin eriarvoisuuden ja köyhyyden vähentämistä. Hän haluaa, että Suomi on aktiivinen kansainvälisillä foorumeilla ja että Nato-ovi pidetään raollaan. Haataisen mukaan Suomen suurin uhkakuva on nuorten miesten heikko asema työmarkkinoilla.


title: Suomen presidentinvaali 2018

text: Haataisen kampanjapäällikkö oli SDP:n järjestöpäällikkö Jenny Suominen.


title: Suomen presidentinvaali 2018

text: Väyrysen vaaliteemoja olivat muun muassa Suomen ilman kansanäänestystä tapahtuneen euroalueeseen liittymisen arvostelu, Suomen NATO-jäsenyyshankkeen arvostelu, Suomen puolueettomuuspolitiikan tukeminen - ja sen vastustaminen, että Suomi muuttuu osaksi Euroopan unionin liittovaltiota lähitulevaisuudessa.


title: Suomen presidentinvaali 2018

text: Paavo Väyrysen kampanjapäällikkö oli Seppo Hauta-aho.


title: Suomen presidentinvaali 2018

text: Tasavallan presidentti Sauli Niinistö ei ole pitänyt Nato-jäsenyyttä Suomelle ajankohtaisena ja mahdollinen jäsenyys tulisi hänen mukaansa ratkaista kansanäänestyksellä. Niinistö oli sanonut olevansa huolissaan Suomen kansan yhtenäisyydestä. Niinistön mielestä esimerkiksi sosiaalisen median vihapuhe voi olla uhka Suomen yhteiskuntarauhalle.


title: Suomen presidentinvaali 2018

text: Niinistön erityisavustaja Pete Pokkinen nimitettiin Niinistön kampanjapäälliköksi ja Niinistön vaalikampanjan sivut avattiin 30. toukokuuta 2017. Vaalityö Niinistön puolesta alkoi kesäkuussa kannattajakorttien keräämisellä valitsijayhdistystä varten, mutta varsinainen kampanja alkoi joulukuussa.


title: Suomen presidentinvaali 2018

text: RKP:n presidenttiehdokas Nils Torvalds määritteli kampanjansa osaksi pyrkimystä saada Suomelle vapaamielisempi kieli- ja kulttuuripolitiikka. Ulkopoliittisesti Torvalds kannattaa Naton jäsenyyttä. Torvaldsin mukaan arvojohtajana presidentti voisi puuttua esimerkiksi syrjäytymiseen.


title: Suomen presidentinvaali 2018

text: Torvaldsin erityisavustaja Elisabet Rantschukoff jäi 15. elokuuta 2017 virkavapaalle Euroopan parlamentista Torvaldsin kampanjan ajaksi ja aloitti hänen kampanjapäällikkönään.


title: Suomen presidentinvaali 2018

text: "Ilta-Sanomat" teetti Taloustutkimuksella joulukuussa 2015 kyselyn, jonka mukaan 65 % kantansa päättäneistä vastaajista äänestäisi Sauli Niinistöä, jos hän olisi ehdolla vuoden 2018 vaaleissa. Toiseksi eniten kannatusta sai vihreiden Pekka Haavisto, jota äänestäisi 15 %. Mikäli Niinistö ei olisi ehdolla, Haavistoa olisi äänestänyt 32 %, keskustan Juha Sipilää 21 %, Alexander Stubbia 9 % ja Timo Soinia 6 % vastanneista. Kyselyn virhemarginaali oli 3,2 prosenttiyksikköä. Taloustutkimus Oy:n omistaa Kokoomuksen kansanedustaja Eero Lehti. Myös Yle on teettänyt Taloustutkimuksella galluppeja.


title: Suomen presidentinvaali 2018

text: Sen jälkeen, kun Niinistö toukokuussa 2017 kertoi tavoittelevansa jatkokautta, "Ilta-Sanomat" teetti Taloustutkimuksella uuden mielipidekyselyn. Kyselyn tuloksen perusteella Niinistö saisi 72 prosenttia äänistä, Haavisto 12 prosenttia, Matti Vanhanen 3 prosenttia, Eero Heinäluoma 3 prosenttia, Merja Kyllönen 2 prosenttia, Sampo Terho 1 prosenttia, Sari Essayah 1 prosenttia ja Anna-Maja Henriksson 0 prosenttia. 5 prosenttia ilmoitti, ettei osannut sanoa, 2 prosenttia aikoi äänestää jotakuta muuta ja 1 prosentti vastasi, että ei aio äänestää. Mikäli Niinistön ja Haaviston välillä järjestettäisiin toinen kierros, 76 prosenttia ilmoitti äänestävänsä Niinistöä ja 19 prosenttia Haavistoa. Kyselyn virhemarginaali oli 2,5 prosenttiyksikköä. Marraskuussa 2017 Ylen tekemän kyselyn mukaan Niinistö saisi 80 prosenttia äänistä ja Haavisto 10 prosenttia. Alma Media omistaa "Iltalehden" ja se on tilannut myös Tietoykköseltä mielipidemittauksia. Alma Media omistaa itse osittain osakkuusyhtiön kautta myös Tietoykkösen, joka on osa Keskisuomalainen Oyj:tä.


title: Suomen presidentinvaali 2018

text: Vaalikoneessa ei äänestetä suoraan ehdokasta tai kerrota mielipidettä ehdokkaasta vaan siinä annetaan mielipide eri asioista kysymyksiin vastaamalla. Vaalikone vertaa äänestäjän antamia vastauksia ehdokkaiden ennalta antamiin vastauksiin ja lopuksi kertoo kuka ehdokas oli kysymyksiin vastannutta lähimpänä. Vaalikoneen kysymyksiin voi vastata yksi henkilö niin monta kertaa kuin haluaa, myös vastauksia eri vastauskertojen välillä vaihdellen. Vastaajan ei tarvitse olla äänioikeutettu Suomen kansalainen. Iltalehden vaalikoneen käyttäjistä 28,4 prosenttia sai tarkastelujaksolla 28. joulukuuta - 21. tammikuuta ehdokkaakseen Sauli Niinistön tai Laura Huhtasaaren.


title: Suomen presidentinvaali 2018

text: Ennusteissa tulokset perustuvat Accuscoren algoritmiin, joka tekee ennusteita kolmannen osapuolen kyselyaineistoista kerätyn tiedon pohjalta. Joulukuussa 2017 Iltalehti julkaisi ensimmäisen Accuscoren teettämän ennusteen presidentinvaalin ensimmäisen kierroksen tuloksesta. Tammikuussa julkaistiin kaksi seuraavaa ennustetta.


title: Suomen presidentinvaali 2018

text: Presidentinvaalin ensimmäinen vaaliväittely järjestettiin 30. lokakuuta Elinkeinoelämän valtuuskunnan (EVA) järjestämällä Presidenttifoorumilla Finlandia-talossa, Helsingissä. Väittelyn aiheena oli turvallisuuspolitiikka. Väittelyssä mukana olivat presidenttiehdokkaat Tuula Haatainen, Pekka Haavisto, Laura Huhtasaari, Sauli Niinistö, Nils Torvalds ja Matti Vanhanen. Merja Kyllönen oli työmatkalla eikä osallistunut tilaisuuteen. Ensimmäisenä ehdokkailta kysyttiin Natosta ja siitä, että pitäisikö siitä järjestää kansanäänestys. Torvalds oli ainoa Suomen Nato-jäsenyyttä kannattava ja hän jättäisi kysymyksen eduskunnan päätettäväksi; Niinistö, Huhtasaari ja Haatainen olisivat kansanäänestyksen järjestämisen kannalla. Haavisto kertoi jättävänsä Nato-jäsenyyden ”poliitikkojen vastuulle” huolestuneena ulkomaiden vaikuttamisesta kansanäänestykseen.


title: Suomen presidentinvaali 2018

text: Toinen vaaliväittely järjestettiin Helsingin yliopistolla 13. marraskuuta. Aiheena olivat ulko- ja turvallisuuspolitiikka ja presidentin asema arvojohtajana. Väittelyyn osallistuivat kaikki senhetkiset ehdokkaat paitsi Vanhanen, joka joutui perumaan osallistumisensa sydänvaivojen vuoksi. Väittelyn vetäjä toimittaja Timo Haapala kysyi ehdokkailta muun muassa presidentin valtaoikeuksista, Euroopan unionin yhteisestä puolustuspolitiikasta, Suomen sisällissodasta ja sosiaalisen median kulttuurista.


title: Suomen presidentinvaali 2018

text: Kolmas väittely käytiin 27. marraskuuta myös Helsingin yliopistolla. Kaikki senhetkiset ehdokkaat osallistuivat tilaisuuteen. Väittelyssä ehdokkaat pitivät noin kahden minuutin puheenvuoron, jonka jälkeen vastasivat muiden ehdokkaiden kysymyksiin. Väittelyssä keskusteltiin muun muassa Natosta, EU:sta, Suomen avunannosta ja -vastaanottamisesta mahdollisissa sotilaallisissa kriiseissä sekä monikansallisista sotaharjoituksista. Pekka Haavisto kertoi olevansa Nato-jäsenyyttä vastaan, sillä se aiheuttaisi ”varustelukierteen”; lisäksi hän toisti huolensa ulkomaiden vaikuttamisesta mahdolliseen Nato-kansanäänestykseen. Laura Huhtasaari kertoi kannattavansa kansallisvaltioita ja haluavansa EU-eroa, sillä ”EU on romuttamassa kansallisvaltioita”. Tuula Haataisen mielestä Suomi jäisi yksin ”ellemme tekisi EU:ssa yhteistyötä”. Viimeisenä kysymyksenä kysyttiin monikansallisten sotaharjoitusten sallimisesta, johon kaikki muut ehdokkaat paitsi Merja Kyllönen vastasivat myöntävästi.


title: Suomen presidentinvaali 2018

text: Neljäs ja ensimmäinen televisioitu vaaliväittely pidettiin 13. joulukuuta. Väittelyssä oli mukana ensimmäistä kertaa myös Paavo Väyrynen. Väittelyssä käytiin aluksi Nato-keskustelua, jota Niinistö kutsui ”sotapelikeskusteluksi”. Ainoa Nato-myönteinen ehdokas Torvalds totesi Venäjän olevan uhka sanoen: ”Venäjä on menossa kovaa vauhtia kriisiin [...] [M]eidän täytyy pystyä keskustelemaan siitä, mihin Venäjä on menossa.” Väittelyssä keskusteltiin myös Suomen Lähi-idän aseviennistä, EU-puolustuksesta, kielteisen päätöksen saaneiden turvapaikanhakijoiden auttamisesta sekä #MeToo-kampanjan esiin tuomasta seksuaalisesta häirinnästä.


title: Suomen presidentinvaali 2018

text: Keskusta päätti maaliskuussa 2016, että puolue valitsisi presidenttiehdokkaan jo kesäkuun 2016 puoluekokouksessa, mikä on Suomen oloissa poikkeuksellisen aikaisin. Pian tämän jälkeen entinen puheenjohtaja ja entinen pääministeri Matti Vanhanen ilmoitti pyrkivänsä presidenttiehdokkaaksi ja luopuvansa ehdokkuuden vuoksi keskustan eduskuntaryhmän puheenjohtajuudesta.